[Review] Black Shark 5 series – Shark Chan kembali membawa perubahan baru!

Black Shark telah hadir dengan fon gaming terbaru iaitu Black Shark 5 dan Black Shark 5 Pro. Kami berpeluang untuk mencuba kedua-dua fon tersebut dan banyak juga benda yang kami ingin ceritakan kepada anda semua. Tanpa membuang masa, jom kita mulakan dengan review siri Black Shark 5 ini!

Reka bentuk
Bertemakan angkasa, siri Black Shark 5 mempunyai rupa yang agak futuristik. Kalau anda ingin tahu, kedua-dua versi Black Shark 5 mempunyai kemasan yang berbeza di bahagian belakang. BS5 mempunyai kemasan plastik berkilat yang kelihatan lebih reflektif serta logo Black Shark terletak pada bahagian kiri berserta lampur RGB di sebelah modul kameranya yang boleh disesuaikan.

Untuk BS5 Pro pula, bahagian belakangnya mempunyai kemasan matte yang sangat saya suka. Posisi logonya juga berbeza daripada BS5 malah terdapat beberapa garisan estetik. Reka bentuk lampu RGB juga berbeza malah nampak lebih hebat daripada GS5. Dengan kemasan yang berbeza, sudah tentu rasa sedikit perbezaan apabila memegang fon ini dan sejujurnya saya lebih menyukai BS5P. Bagi saya ianya lebih selesa berbanding BS5. Bingkai telefon dan saiz lubang speakernya juga berbeza. Tidak tahulah kalau ada perbezaan pada kualitinya.

Selain daripada itu, semuanya sama sahaja. Terdapat dua master trigger dan butang power pada sebelah kanan, butang suara di sebelah kiri, slot kad SIM dan USB Type-C berada di bawah. Malangnya tiada 3.5mm headphone jack.
Jika dilihat pada saiz fon itu sendiri, ianya sangat mirip, malah saiz skrin mereka juga sama iaitu 6.67″. Beratnya juga sama dengan berat BS5, 218g manakala BSP5 pula 220g. Dengan perbezaan 2g sahaja, memang tidaklah nak rasa beza apabila diangkat. Dengan kenipisan 10 mm (BS5) dan 9.5mm (BS5Pro), ianya agak bagus untuk bermain game, malah tangan pun tidak rasa penat selepas tiga jam bermain.
Paparan
Walaupun saiz skrinnya sama, prestasi paparan untuk kedua-dua fon ini sangat berbeza dari segi warna. BS5 menggunakan panel AMOLED manakala BS5 Pro pula menggunakan panel OLED tetapi disebabkan oleh HDR10+ dan DCI-P3 109%, warna pada BS5 Pro nampak lebih bagus. Warna putih kelihatan sangat putih berbanding putih yang kelihatan kekuningan pada BS5. Saya telah melihat tetapan pada kedua-dua fon dan ianya sama. Jadi ia bukanlah ralat pada tetapan. BS5 Pro juga mempunyai warna yang lebih terang. Bercerita tentang refresh rate, kedua-dua fon ini mempunyai 144Hz dan ini sememangnya membuatkan pengalaman bermain game lebih menyeronokkan.

Siri Black Shark 5 masih mempunyai fungsi Magic Press yang boleh mengesan tekanan sentuhan yang membolehkan anda kawal dan main game dengan lebih terkawal. Fungsi ini sangat berguna lagi-lagi dalam game yang mempunyai banyak butang untuk ditekan seperti Apex Legends Mobile. Magic Press boleh membantu selesaikan masalah ini dengan map semula butang. Ia juga mempunyai setup makro untuk anda sesuaikan. Magic Press juga boleh digunakan walaupun anda tidak bermain game. Ini pun jika anda menghidupkan fungsi tersebut.
Audio
Speaker untuk siri Black Shark 5 ini sangat kuat. Kualitinya juga sangat bagus seperti anda memakai headphone. Ini betul-betul buat asaya terkejut apabila mendengarnya. Arah audio juga tepat dan sangat membantu apabila bermain game FPS. Tetapi kalau anda tidak tinggal berseorangan, jangan pula main game kuat-kuat. Kesian jiran sebelah. Kalau anda tengok filem atau video, memang mantap sangatlah prestasinya.

Prestasi bateri
Kelajuan pengecasannya sangat pantas, saya membiarkan BS5 Pro kehabisan bateri dan mengecasnya dengan adaptor yang mereka berikan, dan telefon sudah berada pada tahap 100% sebelum saya sedar tentangnya. Ia mengambil masa kurang daripada setengah jam. Perlu diingat, saya memilih mod kelajuan pengecasan hiper, di mana fon akan melakukan apa sahaja yang diperlukan untuk mengecas secepat mungkin, walaupun ia boleh menjadi terlalu panas.
Bagi hayat bateri, saya telah membiarkan BS5 Pro membuka video di Youtube selama 4 jam lebih dan ia hanya memakan bateri sebanyak 40%. Memang mantaplah. BS5 juga mempunyai prestasi yang sama.

Kualiti kamera
Kamera pada fon ini juga sebenarnya agak hebat. BS5 Pro datang dengan kamera utama 108MP dengan sudut lebar 13MP 120 darjah dan makro 5MP, tetapi perkara yang paling mengagumkan bagi saya ialah penstabilannya. Tangan saya ini kalau nak tangkap gambar mesti bergetar tetapi penstabilan yang terdapat pada fon ini sangat membantu saya mendapatkan hasil gambar yang jelas dan tidak kabur.

Kalau saya tangkap gambar dalam bilik yang gelap, ia seperti menghidupkan night mode secara automatik. Anda boleh lihat hasil tangkapan gambar menggunakan BS5 Pro dibawah.

BS5 pula datang dengan kamera utama 64MP dengan ciri yang lain sama seperti BS5 Pro.
Master Trigger
Benda yang paling saya suka pada fon gaming Black Shark ialah master trigger yang didatangkan bersama. Walaupun ciri ini sudah ada pada BS4, tetapi ia mempunyai sedikit peningkatan padanya. Ini adalah ciri yang sangat berguna bukan sahaja dalam game, tetapi juga dalam penggunaan harian seperti kamera dan lain-lain. Saya ada juga menggunakannya untuk tangkap gambar. Terasa seperti guna shutter kamera sebenar pula.
Untuk sesuaikannya pada game juga sangat mudah. Anda hanya perlu membuka menu dengan slaid menu, pilih MasterControl dan letakkan sahaja butang mapping. Senang sangat. Sudah tentu anda juga boleh gunakannya untuk perkara lain sebagai contoh shutter kamera. Anda juga boleh sesuaikan fungsinya melalui tetapan.

Shark Chan dan Shark Space
Sudah namanya Black Shark, sudah tentu kita mempunyai peneman iaitu Shark Chan, pembantu AI fon. Fungsinya hampir sama dengan BS4. And boleh berinteraksi dengannya melalui sentuhan, tetapkan alarm dan terdapat efek khas apabila mengecas fon.
Shark Space pula boleh dianggap sebagai hab untuk gaming. Setiap game yang dimuat turun boleh dijumpai melalui aplikasi ini. Jika tiada, anda boleh sahaja menambahnya secara manual dan setup Magnetic Trigger, Magic Press dan macam-macam. Anda juga boleh sambungkan BS5 dengan aksesori sama seperti BS4.

Benchmark
Saya menggunakan AnTuTu Benchmark untuk menguji fon ini dan berikut adalah keputusan untuk kedua-dua versi BS5 dan BS5 Pro. Perbezaannya sangat ketara tetapi ianya tidak pelik kerana BS5 Pro menggunakan Snapdragon 8 Gen 1 manakala BS5 pula menggunakan Snapdragon 870 5G.
Black Shark 5Black Shark 5 Pro
Pengalaman Gaming
Seperti biasa saya memilih tiga game untuk menguji prestasi fon gaming dan game tersebut ialah LoL: Wild Rift, Apex Legends Mobile dan sudah tentu Genshin Impact.
LoL: Wild RiftSecara keseluruhan, pengalaman bermain itu sangat lancar. Malah tiada sangat perbezaan yang boleh dilihat pada kedua-dua fon Black Shark 5 ini. Framerate-nya juga sangat tinggi walaupun menggunakan tetapan maksimum. Suhu fon juga hanya suam-suam sahaja. Jadi jangan risau.

Apex Legends MobileFramerate untuk Apex Legends Mobile juga jarang turun kecuali ketika melonpat keluar daripada plane. Tetapi ianya perkara biasa kerana di platform lain juga mempunyai masalah yang sama. Elok sahaja watak mendarat, memang anda dapat main dengan sangat lancar ditambah pula dengan master trigger memang kaw-kaw puaslah jika bermain. Ia juga memudahkan anda untuk menyasar dan menembak. Saya fikir suhu fon akan panas melampau malang sekali ia tidaklah sepanas yang saya sangkakan. Hampir sama sahaja seperti main Wild Rift suhunya.

Genshin ImpactSaya telah menggunakan tetapan maksimum dengan 60 fps. Game dapat dimainkan tanpa sebarang masalah untuk kedua-dua fon tetapi masalahnya hanya terletak pada suhu fon. Ianya memang mudah panas lebih-lebih lagi BS5.

Keseluruhan
Sejujurnya, kedua-dua fon ini sangat bagus dari segi prestasi. Walaupun BS5 masih menggunakan Snapdragon 870 5G, ia mampu bertahan dengan baik untuk gaming. Walaupun perbezaan benchmark untuk fon ini jauh lebih rendah berbanding BS5 Pro, ia hanyalah rujukan untuk anda sahaja. Kalau mempunyai bajet yang cukup, BS5 cukup bagus untuk mendapatkan pengalaman gaming yang hebat di pasaran. Ia juga mempunyai trigger fizikal yang sangat bagus serta Magic Press yang menawarkan fungsi baru.

Untuk Black Shark 5 Pro pula, memang tidak dinafikan ianya model yang terbaik untuk siri BS ini. Kalau ingin dipilih antara BS5 atau BS5 Pro, sudah tentu saya akan memilih BS5 Pro, tetapi ia bukan disebabkan oleh cipset yang digunakan, tetapi sistem penyejukan pada fon tersebut. Walaupun kedua-dua fon ini panas sangat apabila bermain Genshin, tetapi BS5 Pro lebih sejuk berbanding suhu BS5. Apapun siri Black Shark 5 antara fon gaming sesuai untuk anda yang inginkan pengalaman gaming yang terbaik.
Untuk membaca review lain daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Black SharkBlack Shark 5Black Shark 5 Proreview


Interview Alice in Borderland Season 2 bersama Tao Tsuchiya aka Usagi!

Diadaptasikan daripada manga, musim pertama Alice in Borderland telah ditayangkan di Netflix pada Disember 2020 di seluruh dunia dan merupakan antara siri live action paling popular pada tahun 2020. Kini, musim kedua akan tiba pada Disember 2022 dan sempena itu, kami berpeluang untuk menemu bual Tao Tsuchiya, yang memegang peranan Usagi di dalam Alice in Borderland 2.

Tanpa melengahkan masa, berikut adalah isi kandungan interview:

Tao Tsuchiya
Bagaimana anda mempersiapkan diri untuk watak memandangkan Usagi dalam jalan cerita Alice in Borderland sangat atletik?
Tsuchiya: Watak saya telah kehilangan bapanya dan dia mempunyai masalah dengan masyarakat tetapi selepa bertemu Arisu, emosinya menjadi lebih “pelbagai”.
Dia adalah watak yang tidak pernah melakukan seni mempertahankan diri atau pertempuran jadi ketika dalam pertarungan atau melawan, pergerakannya tidak nampak terlalu “cool”.
Oleh itu, daripada cuba mencapai pergerakan atau adegan aksi yang menarik, saya sentiasa mengutamakan emosinya. Jadi itulah cara saya menyediakan bahagian saya.
Musim pertama dirakam pada tahun 2020 semasa musim pandemik. Sekarang setelah situasi wabak telah semakin berkurang dan tambah lebih baik, adakah anda merasakan apa-apa yang perbezaan semasa proses penggambaran?
Tsuchiya: Kami mempunyai protokol di mana kami perlu mengukur suhu badan dan sentiasa perlu memakai topeng. Tetapi semasa latihan, agak sukar untuk memakai topeng dan menyampaikan barisan suara kerana kami tidak dapat melihat ekspresi muka masing-masing. Itu agak sukar untuk dilakukan.
Asasnya tidak begitu berubah, tiada penangguhan semasa kami kerja – jadi saya sangat lega kerana dapat mengalami pengalaman itu.
Pengarah telah mengusik musim 2 Alice in Borderland akan mempunyai identiti tersendiri yang berbeza daripada manga original. Sejauh manakah anda ingin setia kepada karya asal?
Tsuchiya: Kami mahu setia kepada manga asal tetapi setelah ia bertukar menjadi aksi langsung, kami tidak boleh membawa mesej yang sama terus ke dalam format seni ini.
Kami mempunyai ekspresi muka dan itu mungkin tidak selaras dengan perspektif manga asal. Kami cuba beraksi secara natural tetapi sentiasa memikirkan apakah maksud antara baris atau dialog.

Bagaimana rasanya bekerja dengan seluruh krew dan ahli pelakon Alice in Borderland? Adakah terdapat apa-apa momen yang tidak dapat dilupakan?
Tsuchiya: Di set, suasana sangat tenang dan santai. Cerita yang kami usahakan sangat “intense” tetapi semua orang sangat tenang. Malah ada masa saya membawa makan malam ke set. Saya membawa banyak makanan dan saya memerhati dari belakang ketika pengarah sedang makan dan menonton komputer ribanya. Dia sedang membaca berita dunia dan pada masa yang sama, dia sedang hasilkan reka bentuk untuk adegan seterusnya. Melihatnya multitasking, saya sangat kagum.
Ada satu ketika kami membuat penggambaran di bangunan tertinggi di Shibuya pada pukul 5:00 pagi dan krew sangat mengantuk pada masa itu. Pelakon berpakaian kain buruk dan nampak seperti boleh mati pada bila-bila masa dan masa itu, kami semua ketawa beramai-ramai.
Saya pasti krew tidak faham mengapa kami ketawa sekuat itu tetapi kerana kami cuba gambarkan dunia yang sukar, itu yang buat kami gelak.
Dengan jalan cerita watak anda dalam musim kedua, adakah ada tema tertentu yang anda rasa perlu sediakan lebih lanjut atau rasa amat mencabar?
Tsuchiya: Dalam musim 1, Usagi amat kecewa dalam masyarakat dan mula meragui orang ramai jadi dia agak menyendiri sebagai watak tetapi dalam musim 2, selepas bertemu Arisu, dia mengambil berat tentang orang lain dan mengalami perasaan cinta pertama.
Usagi menganggap dia keseorangan tetapi lukanya, parutnya mula terbuka dan dia menunjukkan kelemahannya, kebimbangan, dan keraguannya di mana saya harus meluahkannya.
Terdapat juga bahagian aktiviti fizikal yang juga sukar untuk dilakonkan dan digambarkan olehnya.
Bagaimanakah anda menerangkan pengalaman sendiri dalam penggambaran musim 2 berbanding musim 1?
Saya percaya musim 2 lebih menyeronokkan kerana skalanya lebih besar dan CGI lebih besar dan terperinci. Kami mencipta dunia yang tidak pernah saya bayangkan sebelum ini jadi saya fikir semuanya telah dinaik taraf.

Apakah yang boleh dijangkakan penonton dengan permainan dalam musim 2? Adakah ia lebih fizikal atau adakah anda perlu berfikit lebih banyak?
Tsuchiya: Ia lebih kurang 50/50. Kira-kira separuh daripadanya adalah permainan psikologi dan separuh lagi adalah permainan fizikal.
Terdapat banyak gambaran untuk permainan minda ini dan ia seperti kita di dunia yang berbeza. Krew juga memberitahu saya ia menyeronokkan untuk berulang-alik antara kedua-dua jenis permainan ini kerana ia sangat berbeza. Saya rasa ada keseimbangan yang baik antara keduanya.
Watak Chishiya bermain dalam salah satu jenis permainan minda ini dan terdapat beberapa adegan di mana wataknya bercakap tentang nilai kehidupan jadi saya sangat menggalakkan anda untuk menontonnya sekali lagi.
Bagaimanakah anda bersedia secara mental untuk peranan Usagi bagi Alice in Borderland musim 2? Adakah ia sukar berbanding kali terakhir kerana dia semakin matang dari segi emosi dan dari manakah anda mendapat inspirasi?
Tsuchiya: Semasa menjalani penggambaran musim 1, kami semua merasakan bahawa kami semua mahu terus hidup dalam industri hiburan ini, kami semua mahu terus berlakon jadi kami mempunyai rasa tidak sabar ketika mengerjakan projek itu.
Apabila tiba di musim 2, kami lebih tenang, kami bercakap tentang jenis rancangan yang kami ingin sertai dan bercakap tentang hobi baharu.
Kami mempunyai jenis komunikasi ini dan bercakap tentang menghasilkan persembahan yang baik. Kami tidak terlalu berfikir  “oh, kami perlu melakukan ini” atau “Kami perlu mencipta ini dengan cara tertentu” tetapi saya cuba bersikap natural mungkin dan hanya cuba berada di set dan melakukan apa yang saya perlu buat.
Berdasarkan perasaan anda, sejauh manakah watak anda berkembang antara musim 1 dan 2? Bagaimana dia berubah?
Tsuchiya: Dia mempunyai perasaan putus asa dan kekecewaan terhadap orang ramai dan masyarakat tetapi dengan menunggu Arisu, dia menyedari kepentingan hidup bersama orang lain dan mengambil berat tentang orang lain. Selain itu, nada suara saya berbeza dari musim 1 hingga musim 2.

Walaupun musim 2 nampak penuh aksi, ia juga nampak sangat emosional. Apakah adegan kegemaran anda untuk difilemkan dan mengapa?
Tsuchiya: Saya suka episod 7 dan saya suka bahawa kita semua berkumpul dan ada persahabatan di mana kita membantu antara satu sama lain dan mengambil tindakan.
Kami mempunyai watak seperti Kuina dan Ann dan saya mengenali mereka [pelakon] sejak mereka remaja. Bagi pelakon Kuina, kami telah bekerjasama dalam projek lain dan kami melakukan drama tarian ini selama lapan bulan jadi saya tidak sanggup melihatnya menderita semasa adegan permainan maut.
Bagaimanakah perasaan berada dalam peranan watak wanita yang begitu kuat untuk kali kedua?
Tsuchiya: Apa yang saya suka tentang Usagi ialah dia bukan sahaja watak yang kuat, tetapi juga mempunyai kelemahan. Dia mempunyai perasaan cinta dan kerana itu – semasa saya melakonkan dia, saya juga ingin mempunyai rasa cinta ini.

Kami ucapkan ribuan terima kasih kepada Tao Tsuchiya aka Usagi kerana sudi menjawab soalan kami tentang Alice in Borderland musim 2. Bagi mereka yang berminat untuk tonton, musim kedua akan tiba pada Disember 2022!
Jangan lupa untuk ikuti kami di TikTok!
  @gamersantaimy
Tags: Alice in BorderlandAlice in Borderland 2Tao Tsuchiya


Tambah bergaya dengan wallpaper ANIME & GAME untuk sesi video call anda!

Kerana lebih banyak orang kini duduk di rumah untuk membantu menghentikan penyebaran COVID-19, seluruh orang di Malaysia kini sedang melibatkan diri dalam dunia aplikasi persidangan video seperti Zoom, Skype, dan Microsoft Teams untuk bersosial dan menghadiri mesyuarat.

Semasa saya menavigasi ciri-ciri yang tersedia untuk berkomunikasi dalam dunia maya, mengubah latar belakang telah menjadi salah satu cara termudah dan paling menghiburkan untuk mengayakan diri sendiri di atas talian dan menambahkan “personaliti” ke profil saya.

Dengan itu, studio anime dan syarikat permainan video di seluruh dunia melihat ini sebagai peluang besar untuk memperkenalkan francais mereka kepada peminat. Dengan menghadiahkan “wallpaper” percuma, mereka menjemput anda semua untuk menggunakan persekitaran fantasi ini bagi menggantikan latar belakang bosan di panggilan video. Berikut adalah antara “wallpaper” yang anda boleh cuba:
Final Fantasy VII Remake

Why not add a bit of flair to your Zoom video calls with a custom background?
Mosey on over to the #SquareEnix Blog where we’ve gathered together a number of #FinalFantasy VII Remake designs for you to use! #FF7R
🖼 https://t.co/EYWAq4jpDR pic.twitter.com/pRJO51UzTj
— FINAL FANTASY VII REMAKE (@finalfantasyvii) April 2, 2020

Neon Genesis Evangelion

WEB会議などで使える「エヴァンゲリオン壁紙」をご提供します！ 8枚ご用意しました。下記、公式サイトよりご利用ください。https://t.co/FUVRWHxQ3y#エヴァンゲリオン #エヴァ#ヱヴァンゲリヲン新劇場版 #eva #evangelion #壁紙配布 #壁紙 #バーチャル背景#zoom背景 #在宅勤務 #テレワーク pic.twitter.com/eBqeBgcz1i
— エヴァンゲリオン_official (@evangelion_co) April 8, 2020

Godzilla

テレワークやビデオ会議に使える壁紙を配布します！
※商業的利用、またデータの加工や再配布はご遠慮ください。#ゴジラ #Godzilla #壁紙 pic.twitter.com/TBRp47Lit4
— ゴジラ (@godzilla_jp) April 13, 2020

Promare

【背景画像】外出のかわりに＜プロメポリス＞での会議はいかがですか⁉テレワークやビデオ会議、Webミーティング用の「バーチャル背景画像」に利用くださいませ❗#プロメア　#PROMARE pic.twitter.com/lBvHkYzeyQ
— 映画『プロメア』大ヒット上映中！ (@promare_movie) April 10, 2020

Super Mario

ご自由にお使いください！ #スーパーマリオオデッセイ #壁紙 pic.twitter.com/4ZEai1wm2z
— スーパーマリオ オデッセイ (@mario_odysseyJP) April 6, 2020

Pokémon

テレビ会議で社員が使用している背景を集めてみました✨みなさんもご自由にお使いください👍#ポケットモンスター チームは、ガラル地方から会議に参加する人や、ピカチュウを肩に乗せながら会議をしている人がいるみたいです😆#ポケモン剣盾 #ピカブイ pic.twitter.com/QLuW6Fd8gu
— 【公式】ポケモン情報局 (@poke_times) April 10, 2020

Hatsune Miku

【バーチャル背景画像】『ミクのPC部屋』背景を配布！テレワーク中の皆さま！ビデオ会議やウェブミーティング用の背景画像などで、ぜひご活用ください♪　#初音ミク #バーチャル背景画像 pic.twitter.com/9ezglVVapk
— 初音ミク 公式 (@cfm_miku) April 10, 2020

Yakuza

【バーチャル背景画像】リクエストにお応えして、札幌：月見野、大阪：蒼天堀、名古屋：錦栄町、福岡：永洲街。ビデオチャットやリモートで会えるオンライン飲み会にいいですね👍https://t.co/Zf3pwMBjsK #龍が如く pic.twitter.com/DwsbrMuIzz
— セガ公式アカウント🦔 (@SEGA_OFFICIAL) April 6, 2020

Shonen Jump

／リモートワーク応援‼ビデオ会議アプリ用背景画像プレゼント🎉＼
「ONE PIECE」「BLEACH」「NARUTO -ナルト-」３作品の「会議シーン」を厳選した背景用画像が登場だ‼
会議中のお楽しみに是非使ってみてください～✨#うちで過ごそう#StayAtHome pic.twitter.com/G8EoRkdsLp
— 少年ジャンプ編集部 (@jump_henshubu) April 10, 2020

Azur Lane

【#バーチャル背景画像】テレワークやビデオ会議・オンラインの打ち合わせ用にお使いいただける、アプリや『アズールレーン　クロスウェーブ』などで使用中の「母港」や「学園」などの背景画像を配布します！
こちら、ぜひご活用ください！#アズールレーン pic.twitter.com/2tP06jwE69
— アズールレーン公式 (@azurlane_staff) April 9, 2020

Arknights

【バーチャル背景画像】ビデオチャット等にお使いいただける、ゲーム内の背景を配布！ドクターの皆さんに馴染みあるロドスと龍門の画像です。 壁紙や実況配信などにも使用できますので、ぜひ様々な場面でご活用ください！#アークナイツ pic.twitter.com/oDKVHKE1jM
— アークナイツ公式 (@ArknightsStaff) April 9, 2020

BanG Dream!

BanG Dream!公式サイトにて、ビデオ会議用バーチャル背景画像の配布を開始いたしました❗🎁
「CiRCLE」などの背景画像もありますので、ぜひご利用ください🎸💫#バンドリ #ガルパ #バンドリTVLIVE pic.twitter.com/bTx7qwEylo
— バンドリ！ ガールズバンドパーティ！ (@bang_dream_gbp) April 9, 2020

Symphogear XD Unlimited

【バーチャル背景画像①】テレワークやビデオ会議、ウェブミーティングに使用できる、戦姫絶唱シンフォギアXD UNLIMITEDオリジナルのバーチャル背景画像をプレゼントいたします！ぜひご活用ください！まずはこちらの4枚をご紹介！#symphogearxd pic.twitter.com/0eCZpEr4t4
— 戦姫絶唱シンフォギアXD (@symphogear_XD) April 15, 2020

Tokyo 7th Sisters

【バーチャル背景配布】
WEB会議などで使用できるナナシスの背景画像をご用意しました！
「ナナスタ事務所」「女子寮」「配信ステージ」「ナナ公園」
在宅のテレワークやビデオ会議など、用途に合わせてご利用ください！
※商業的利用、データ加工や再配布はご遠慮ください。#t7s #ナナシス pic.twitter.com/QsCnWnt4W6
— 「Tokyo 7th シスターズ」公式 (@t7s_staff) April 15, 2020

Terdapat banyak latar belakang menarik yang dikeluarkan atas talian setiap hari. Sekiranya anda ingin mencari lebih banyak lagi, hanya copy paste ini 背景 画像 (gambar latar belakang) di Twitter untuk mencari beberapa yang paling popular sekarang.
Jangan lupa untuk ikuti kami di TikTok!
  @gamersantaimy
Tags: animeCOVID-19Gamelatar belakangSkypevideo callwallpaperZoom


Bukan calang-calang orang mereka ni! Malaysia juga terlibat dengan pembangunan Tales of Arise!

Kami sudah memberikan review terhadap entri terbaru kepada siri JRPG ikonik Tales of Arise. Permainan ini telah dibangunkan oleh Bandai Namco. Kita boleh nampak permainan ini pasti akan membuatkan peminat siri Tales ternanti-nanti untuk bermainnya. Tetapi mesti anda tidak tau yang ada juga orang Malaysia yang terlibat dalam pembikinan permainan ini. Ya, betul! Pasukan Bandai Namco Studios Malaysia Sdn Bhd juga ada terlibat dalam pembangunan siri terbaru Tales of Arise.

Inilah nama-nama pasukan Bandai Namco Malaysia Sdn Bhd yang terlibat dengan pembangunan Tales of Arise:

Lead Animation Artist: Chong Kok Keong , Chan Ken NethAnimation Artists: Faridz Ridzuan, Chau Zheng Xing, Eugene Hong Tuan-Keat, Choicelyn Tan, Sharean Cheah Ruenn-Jie, Peh Win Shen, Izzat Yasin, Liam Yap, Theodore Eleazar, Astari VaniaLead Character Artist: Kok Chen YongCharacter Artist: Chia Zhong Li, Tan Yi Da, Jeremy Henry KurniawanMap Concept Design: Lei Sau Meng, Yeoh Shen SiangProject Managers: Ng Hui Rong, Izzati Nora M.Hatta, Nik Shazwan, Tan Yan JunTranslator: Muslihah Nur Amalina MusaAssisstant Manager: Shiho Ujiie

Bandai Namco Studios Malaysia Sdn Bhd telah bertapak di Malaysia sejak tahun 2016. Ia merupakan hub untuk penghasilan seni visual di rantau ini dan membina oraganisasi penghasilan seni global. Studio ini berpusat di Kelana Jaya, Petaling Jaya. Mereka kini masih mencari bakat-bakat baru untuk menyertai pasukan mereka. Anda juga boleh menjadi sebahagian daripada keluarga Bandai Namco Malaysia ini. Anda boleh lawati laman web rasmi mereka untuk mengetahui lebih lanjut mengenai jawatan-jawatan kosong yang masih terbuka untuk diminta.

Kita berasa bangga kerana memiliki artis-artis berbakat yang mampu membawa nama Malaysia di peringkat Global. Bukan setakat itu saja, Industri gaming yang semakin berkembang dalam negara mampu kita lihat dengan pelbagai game yang dibangunkan oleh rakyat Malaysia seperti No Straight Roads, The Company Man, Re:Legend, Eximius dan banyak lagi. Kami di Gamer Santai juga berharap agar industri ini akan terus maju dan mampu menjadikan Malaysia salah satu negara yang terkenal dengan koleksi game hebat akan datang.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Kepada sesiapa yang masih belum pre-order Tales of Arise, korang boleh ke Steam untuk pre-order game tersebut. Jika korang takut untuk mencuba game itu, korang boleh baca review Tales of Arise dari kami. Kami juga menyediakan panduan asas Tales of Arise untuk korang memulakan permainan yang akan keluar tidak lama lagi!

Jangan lupa untuk ikuti kami di TikTok!
  @gamersantaimy
Tags: Bandai Namco Studios MalaysiaMalaysiatales of arise


Pencipta PUBG meninggalkan Krafton untuk membentuk studio indie baru!

Game designer Brendan Greene, yang terkenal di seluruh dunia sebagai pencipta PlayerUnknown’s Battlegrounds (PUBG) dan merupakan antara pelopor dalam genre battle royale, telah mengumumkan bahawa dia akan meninggalkan Krafton. Sebaliknya, beliau akan membuka studio “independent” sendiri bernama PlayerUnknown Productions.

Pada tahun 2016, Greene menyertai syarikat Bluehole dari Korea (yang kemudian menukar nama kepada Krafton) untuk terus bekerja di PlayerUnknown’s Battlegrounds. Tiga tahun kemudian, beliau meninggalkan pasukan PUBG untuk mengasaskan pasukan sendiri, dengan matlamat untuk meneroka “interaksi dan hubungan dalam ruang permainan.” Sekarang keadaan akan berubah secara lebih drastik, ketika Greene mengetuai studio barunya yang berpusat di Amsterdam. Menurut beliau, PlayerUnknown Productions akan “meneroka sistem yang diperlukan untuk membolehkan gameplay berskala besar dalam permainan dunia terbuka.”

“Ini adalah langkah seterusnya untuk menciptakan pengalaman yang saya sudah bayangkan selama bertahun-tahun,” kata Greene sambil mengucapkan terima kasih kepada semua orang di Krafton Game Union kerana menyokong rancangannya.
Beliau masih mempunyai hubungan yang baik dengan Krafton, yang pada masa yang sama memegang saham minoriti di PlayerUnknown Productions. Walau bagaimanapun,  Greene tidak ingin lagi mengusahakan apa-apa permainan dalam genre battle royale lagi. Studio indie-nya buat masa ini sedang membangunkan projek rahsia bernama Prologue dan banyak lagi info akan diumumkan dalam masa terdekat. Anda boleh melihat teaser trailer di bawah:

Pemergian Green pun tidak akan memberi kesan kepada PUBG, kerana game tersebut terbukti masih boleh berjalan dengan lancar tanpa dia selama dua tahun terakhir. Pada bulan lepas, PlayerUnknown’s Battlegrounds secara rasmi telah dijenamakan semula sebagai PUBG: Battlegrounds, yang menunjukkan bahawa Krafton juga ingin membezakan IP mereka dari pencipta asal. Pada masa sekarang, beberapa spin-off PUBG sedang dalam pembikinan, termasuk The Callisto Protocol – sebuah game seram yang berlangsung di universe PUBG selepas 300 tahun dan PUBG: New State yang bakal dilancarkan tidak lama. Untuk segala liputan kami tentang francais PUBG, anda boleh tekan pautan ini.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Sumber – PCGamer
 MUAT TURUN DI SINI!!

PlayerUnknown's Battlegrounds (PUBG)Developer: PUBG CorporationRelease Date TBCMicrosoft Windows
PlayerUnknown's Battlegrounds (PUBG) adalah permainan berbilang pemain pertempuran royale dalam talian yang dibangunkan dan diterbitkan oleh PUBG Corporation, anak syarikat permainan video Korea Selatan Bluehole. Platform yang hadir adalah PC, PS4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: Brendan GreeneKRAFTONPlayerUnknown Productionspubg


PELBAGAI update berita tentang PES 2019!

Pro Evolution Soccer 2019 yang akan keluar dikeluar pelbagai Platform pada bulan December tahun ini akan menambahkan satu lagi platform iaitu Mobile Phone. Limited Edition yang akan memperkenalkan Featured Players iaitu skill boost player pilihan mereka akan menunjukkan prestasi mereka dalam match tersebut. Bukan tu je PES 2019 menggunakan Unreal Engine 4 untuk membuat Graphic lebih cantik dan lebih banyak variations digunakan dalam game nanti.

PES 2019 juga mendapat beberapa lesen liga untuk menggunakan dalam Game seperti Liga Russia, Liga Jepun, Danish, Belgium dan pelbagai lagi liga boleh diggunakan dalam PES 2019 supaya korang boleh memperluaskan player search pilihan korang nanti. Bercakap tentang lesen, PES 2019 akan mendapatkan lesen Legend dalam game iaitu BECKHAM, MARADONA, CRUYFF, NEDVED, GULLIT, MALDINI dan KAHN.

Ada sedikit perubahan dalam in-game punya sistem seperti korang boleh trade player dengan player lain yang sama level ataupun nilainya, bukan tu korang pun sekarang ni dah boleh buat cari lagi managers yang lebih senang berbanding sebelum ni, dan korang tak perlu risau tentang energy points kerana PES 2019 dah buang sistem energy points. Oh dan yang terakhir PES 2019 telah menambah Item terbaru untuk improvekan player korang.
Untuk update kat Website diorang, korang boleh klik kat Sini.
Jangan lupa untuk ikuti kami di TikTok!
  @gamersantaimy
Tags: PCpes 2019pro evolution soccerPS4Xbox One


NVIDIA GeForce GTX 11 Leaked?

Biar betul? Cerita dia NVIDIA tidak dijangka yang mereka akan membawa masuk GPU mereka yang terbaru dalam masa terdekat ni. Memandangkan lebihan stok daripada Miners yang sedang bertungkus lumus menjual kembali GPU mereka untuk mengurangkan kerugian. Tapi, nampaknya ia telah di bocorkan oleh wakil Lenovo semasa E3 2018, di dalam interview bersama seorang YouTuber yang bernama ‘Brainbean’.

Cuba korang fast forward ke minit 2:50 dan dengar apa yang wakil dari Lenovo bagitahu dia:

“And up to 1060 at this time, of course, with the NVIDIA 11 series time to market later this fall would get those GPUs as well”
Jadi, itulah dia, kita boleh jangka kan yang GPU NVIDIA GeForce 1160 didedahkan pada musim luruh pada tahun ini. Mungkin pada bulan September ini? Biasanya GeForce GTX 1170 dan juga GeForce GTX 1180 yang akan keluar dulu.

So, apa kata korang? Adakah korang akan upgrade GPU korang sekarang, atau tunggu sehingga NVIDIA GTX 11 ni keluar baru korang upgrade? Sila tinggalkan pandangan anda.
Jangan lupa untuk ikuti kami di TikTok!
  @gamersantaimy
Tags: GPUGTX 11nvidia


Fist of the North Star: Ken’s Rage 2 akan diadaptasikan ke versi mobile! Game anime ala-ala siri Musou!

Dalam satu langkah yang mengejutkan, Koei Tecmo telah mengumumkan bahawa mereka akan menyambut ulang tahun ke-10 Fist of the North Star: Ken’s Rage dengan membawa sekuelnya ke peranti mobile di Jepun. Dikeluarkan beberapa tahun selepas yang pertama, Ken’s Rage 2 ialah game “musou” seperti siri Dynasty Warrios dan menambahkan beberapa watak tambahan dan mod dalam talian tetapi tidak berjaya meraih populariti yang sama seperti ansuran pertama. Ramai yang menjangkakan permainan ini akan diapatasi untuk pelantar Switch namun kini ia disahkan untuk mobile.

＼事前登録開始！／本日Sammyさんの「P真・北斗無双 第3章」～ONLINE SPECIAL PROGRAM～内で発表！アプリ『真・北斗無双』配信決定！！??本日より公式サイトや公式SNSでの事前登録も開始！

事前登録はこちらから⇒https://t.co/IS7CsnDrqS#北斗無双モバイル #北斗の拳 #北斗の拳の日 pic.twitter.com/QuRXHrjxBl
— 世紀末アクションRPG『真・北斗無双』公式　事前登録受付中！ (@kt_hokuto) September 13, 2020

Pemaju Midas akan mengendalikan port baru ini dengan tarikh pelancaran pada hujung tahun 2020. Sebelum ini, Midas telah bekerjasama dengan Square Enix untuk menghasilkan Dragon Quest of the Stars versi mobile untuk iOS dan Android. Itulah sebabnya mengapa Koei Tecmo mencari mereka untuk pembikinan Ken’s Rage 2.

Apabila akhirnya dilancarkan, permainan ini boleh dimainkan secara percuma dengan beberapa pembelian dalam aplikasi. Kemungkinan besar, pemain harus membayar sejumlah duit untuk dapatkan watak atau barangan yang diingini demi menjadi lebih kuat. Memandangkan ia bersifat “musou”, watak yang META pasti memainkan peranan.
Lebih banyak lagi tentang Fist of the North Star: Ken’s Rage 2 versi mudah alih akan diumumkan oleh Koei Tecmo untuk acara Tokyo Game Show 2020 pada 23 September 2020. Tentang siri Dynasty Warriors atau Samurai Warriors seterusnya pula, saya masih tidak ada maklumat itu. Untuk maklumat lanjut tentang permainan ini, sila layari laman web rasmi di mana pra-pendaftaran sudah pun bermula!
Jangan lupa untuk ikuti kami di TikTok!
  @gamersantaimy
Tags: AndroidanimeFist of the North Star: Ken's Rage 2iOSkoei tecmoMobile


Pelbagai lagi Pokemon Baru yang hadir di Pokemon Sword dan Pokemon Shield!

Pekara mengembirakan sekali lagi akan hadir ke Galar Region~~ Pokemon Sword dan Pokemon Shield yang akan datan 15 November ini akan datang bersama kemaskini yang terbaru dan telah diumumkan!

Apa yang terbaru itu? Anda boleh saksikan di treler diatas. Dari treler ini, pertambahan yang kita nampak adalah pelatih pokemon boleh menukar pakaian mereka, hiasan seta gaya rambut dan pemain boleh memilih watak yang unik bedasarkan pilihan sendiri.

Di samping itu, pemain boleh berkhemah di mana-mana di dlam hutan! Dalam perkhemahan, pemain boleh menghubungi Pokemon anda, bermain dengan mereka, dan sentuh mereka dengan mudah ~ Sudah tentu, bagaimana anda boleh menyimpan makanan semasa berkhemah? Dalam Pokemon Sword & Shield, pemain boleh berpasangan dengan rakan-rakan lain untuk membuat pelbagai kari, memasak sejumlah 100 jenis hidangan kari, dan menikmati makanan bersama Pokemon!

Di samping itu, pemain juga boleh melawat kem orang lain dan berkomunikasi dengan Pokemon mereka, yang sangat intim! Paling penting sekarang adalah tambahan Pokemon yang disebutkan didalam tajuk! Dalam Pokemon Sword & Shield, sebagai tambahan kepada Morpeko, Cramorant dan Polteageist yang diumumkan sebelum ini juga akan ditambahkan ke Pokemon Sword & Shield!

Menurut laman rasmi Pokemon Sword & Shield juga akan mempunyai sistem pertukaran komunikasi, serta sistem Surprise Trade! Jadi pergilah kemana-mana, pelatih akan berjumpa dengan pelbagai Pokemon! … dan kali ini menambah Kad Liga, selain pemain yang dapat mengumpulkan kad dari NPC dan Ketua Gym. Pemain juga boleh membuat Kad Liga mereka sendiri dan kedudukan mereka yang ingin mereka letakkan!

Trainers in the Galar region make League Cards!
Trainers in the Galar region make League Cards for themselves, which provide detailed information and are used in trades! You can use the Card Maker function of Rotomi to make your own. http://bit.ly/2kvfDUv
Posted by Pokémon on Wednesday, September 4, 2019

Jadi macam mana? Tak sabar nak jelajah Galar Region? Nantikan 15 November ini!
Jangan lupa untuk ikuti kami di TikTok!
  @gamersantaimy
Tags: nintendopokemonPokemon shieldPokemon SwordPokemon Sword and Shield


Resident Evil: Death Island – Rasmi tayang di GSC bermula 29 Jun, semua hero berkumpul!

Selepas keluaran Resident Evil 4 Remake pada awal tahun ini, nampaknya francais ini masih sibuk. Hari ini, kita dapat pengesahan rasmi bahawa filem animasi Resident Evil: Death Island akan dikeluarkan pada 29 Jun 2023 secara eksklusif di GSC!

Bagi mereka yang tidak tahu, Resident Evil: Death Island ialah filem seram aksi animasi CGI yang berlangsung dalam dunia yang sama dengan permainan video Resident Evil . Ia merupakan filem keempat dalam siri animasi Resident Evil, berikutan filem Resident Evil: Vendetta (2017) dan siri mini Resident Evil: Infinite Darkness (2021).

Kredit: GSC

Ejen D.S.O. Leon S. Kennedy sedang menjalani misi untuk menyelamatkan Dr. Antonio Taylor yang diculik, apabila seorang wanita misteri menghalangnya. Sementara itu, ejen B.S.A.A. Chris Redfield sedang menyiasat wabak zombie di San Francisco, di mana punca jangkitan tidak dapat dikenal pasti. Satu-satunya persamaan mangsa ialah mereka semua melawat Pulau Alcatraz baru-baru ini. Dengan petunjuk itu, Chris dan pasukannya menuju ke pulau itu, di mana seram baharu menanti mereka.

Kredit: GSC
Buat kali pertama, semua hero klasik Resident Evil akan bersatu untuk memerangi bioterorisme yang mengancam dunia. Menurut Capcom, filem itu akan berlangsung pada tahun 2015 dan berlangsung selepas peristiwa Resident Evil 6 tetapi sebelum Resident Evil 7: Biohazard.
Dalam trailer, kita dapat melihat Jill Valentine bekerja sama dengan Chris Redfield untuk menghentikan penyebaran T-Virus baharu daripada didedahkan kepada dunia (mereka adalah wira ikonik kepada game Resident Evil 1). Dalam trailer yang sama, mereka juga berganding bahu bersama Rebecca Chambers, yang merupakan watak sokongan dalam game pertama sebelum menjadi watak utama dalam game prekuel, Resident Evil 0.

Kredit: GSC
Kemudian, mereka bertiga bertemu Claire Redfield, kakak kepada Chris (dan watak utama dalam game ke-1), yang nampaknya sedang menyiasat makhluk laut pelik. Akhirnya, mereka ditemani oleh Leon S. Kennedy yang turut mempunyai penyiasatan sendiri berkaitan kehilangan seorang saintis.
Semua peristiwa pelik ini berkaitan dengan pulau Alcatraz, di mana kelima hero klasik tersebut harus bekerjasama untuk menghentikan ancaman T-Virus baharu.

Kredit: GSC

Sekali lagi saya ingatkan, Resident Evil: Death Island akan ditayangkan secara eksklusif di GSC pada 28 Jun 2023. Baca segala berita kami tentang Resident Evil di SINI.
Jangan lupa untuk ikuti kami di TikTok!
  @gamersantaimy
Tags: GSCResident EvilResident Evil: Death Island


Blackpink In Your Area! PUBG Mobile mengadakan konsert virtual bersama Blackpink!

Krafton sekali lagi menjemput kumpulan K-pop terkenal dan popular iaitu Blackpink bagi mengadakan konsert virtual dan acara in-game PUBG Mobile. Konsert virtual akan berlangsung dua kali pada 23 Julai hingga 24 Julai 2022 dan 30 Julai hingga 31 Julai 2022.

'BLACKPINK X PUBG MOBILE 2022 IN-GAME CONCERT: [THE VIRTUAL]' Coming soon!North & South America:22nd-23rd and 29th-30th JulyRest of the World:  23rd-24th and 30th-31st July #BLACKPINKxPUBGM #BLACKPINK #PUBGMOBILE #THEVIRTUAL #INGAMECONCERT @BLACKPINK pic.twitter.com/anHLiGioVy

— PUBG MOBILE (@PUBGMOBILE) July 12, 2022

Melalui kolaborasi ini, Blackpink akan menyanyikan lagu-lagu popular mereka seperti “How You Like That, Boombayah” dan banyak lagi. Mereka juga akan mengeluarkan lagu bersama video muzik khas untuk acara ini. PUBG Mobile akan kongsikan lagu tersebut di dalam game dan juga media sosial mereka.
Setiap kolaborasi mesti akan ada kostum yang menarik. Kali ini, pemain boleh mendapatkan kostum yang Blackpink pakai semasa konsert. Anda boleh mendapatkannya bermula 23 Julai sehingga 31 Ogos 2022. Mereka juga akan menyediakan item kolaborasi seperti kapal terbang dan “air drop” yang bertemakan Blackpink.

Bukan setakat itu sahaja, mereka juga mengadakan acara kejutan di mana pemain perlu bersaing mengumpulkan “light stick” untuk mendapatkan album kumpulan K-pop yang telah ditandatangan oleh mereka. PUBG Mobile juga memberikan kostum secara berperingkat dengan mengumpulkan “light stick”.
Dengar saja pun dah rasa tertarik untuk sertai acara ini. Jadi, anda akan memerlukan tiket untuk menyertai acara ini dan boleh didapatkan secara percuma bermula 15 Julai 2022. Pemain juga perlu download “concert resource pack” bagi menyertai acara ini pada 16 Julai 2022.

Kolaborasi bersama Blackpink merupakan konsert virtual pertama yang diadakan dalam PUBG Mobile. Sebelum mengadakan konsert virtual, PUBG Mobile Malaysia akan mengeluarkan kolaborasi bersama filem terkenal dan popular Malaysia iaitu KL Gangster. Dalam kolaborasi itu, mereka akan menampilkan Shark dan Malek.

Saya ingin mengingatkan anda bahawa konsert virtual ini akan diadakan dua kali iaitu pada 23 Julai hingga 24 Julai 2022 dan 30 Julai hingga 31 Julai 2022. Bagi menyertai konsert tersebut, anda perlu mendapatkan tiket secara percuma bermula 15 Julai 2022. Ikuti Gamer Santai untuk mendapatkan lebih banyak berita menarik mengenai PUBG Mobile daripada kami.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: Blackpinkkonsert Virtualpubg mobilePUBG Mobile x Blackpink


[GIVEAWAY]Menangi salinan Steam & Switch Arcade Shooter terbaru, Grand Brix Shooter secara PERCUMA!

Grand Brix Shooter, adalah game hyper arcade shoot’em up daripada developer dan penerbit Intragames, yang kini sudah keluar untuk Nintendo Switch dan PC Steam. Sudah bersedia untuk mencabar diri menggunakan pesawat dengan gabungan peluru berpandu yang padu? Misi utama kamu ialah menjadi penembak paling hebat dengan mengekalkan top ranking! Jadi inilah masanya untuk terbangkan Brix Core kamu! Grand Brix Shooter telah menambah pelbagai unsur baru untuk pemain baru dan hardcore serta sentiasa mencabar pemain untuk menjadi lebih bagus. Antara ciri-ciri unik Grand Brix Shooter yang membezakannya daripada game lain:

Sistem Fusion membolehkan anda menggabungkan dengan pesawat yang kelihatan secara rawak
Sistem naik taraf membolehkan anda mengumpul mata pengalaman untuk menguatkan pesawat anda
Unsur-unsur strategik – menukar kraf pada masa yang tepat untuk bertahan dengan gelombang peluru
Unit rahsia dengan kuasa besar
Mod Cabaran membolehkan anda bersaing dengan rakan-rakan untuk skor tertinggi
Leaderboard dalam talian mendorong anda untuk meningkatkan permainan anda

Sekali lagi kami dari Gamer Santai membuka peluang kepada gamers sekalian untuk dapatkan salinan permainan video GRAND BRIX SHOOTER! Kami akan memberi 5 salinan PERCUMA untuk setiap pelantar Steam dan Nintendo Switch!

Siapa yang rasa nak menjadi pemandu Brix Core terhebat di dunia haruslah ikut langkah mudah di bawah dan memenangi salinan percuma ini!
Langkah 1: Korang kena “LIKE” Facebook Page Gamer Santai

Langkah 2: Sertai group kami di Semuanya Gaming

Langkah 3: Like/Love/Wow Post mengenai Artikel ini di posting Facebook kami dan Kongsi Artikel ini dengan #GrandBrixShooter#GamerSantai

Langkah 4: Jawab soalan ini di bahagian komen:

Namakan permainan video yang menyerupai Grand Brix Shooter?
Letak #GrandBrixShooter dan #GAMERSANTAI di bawah

Kemudian pemenang bertuah akan kami hubungi melalui Facebook Messenger;

Perserta haruslah warganegara Malaysia
Peserta haruslah 18 tahun keatas sahaja!
Giveaway akan berakhir pada 9 Oktober 2019 [11.59PM]
Pemenang akan diumumkan pada Khamis 10 Oktober 2019 melalui FB Messenger

Semoga bintang-bintang di angkasa memberi tuah kepada gamers sekalian ya! Jangan lupa share-share kat member! Bolehlah kamu main sekali!
Jangan lupa untuk ikuti kami di TikTok!
  @gamersantaimy
Tags: FacebookFreeGiveawayGrand Brix ShooterGroupPCSemuanya Gaming


Siapakah Jennifer Walters? Biodata ringkas tentang She-Hulk!

Dengan episod 4 She-Hulk: Attorney At Law akan dikeluarkan esok, hari ini saya nak terangkan serba sedikit tentang biodata Jennifer Walters atau She-Hulk. Seperti yang kita tahu, dia adalah seorang peguam yang sangat berpengalaman dalam kes “superhuman”, tetapi ada segelintir yang masih tidak mengenalinya semasa kehidupannya yang awal.

Tanpa melengahkan masa, jom kita mulakan dengan latar belakang terlebih dahulu.

Latar belakang

Jennifer Sue Walters dilahirkan di Los Angeles, California dan merupakan anak kepada Morris Walters dan Elaine Banner Walters. Dia juga merupakan sepupu kepada Bruce Banner dan mereka berdua banyak menghabiskan masa di perpustakaan awam dengan membaca buku sehingga bersembunyi di dalamnya semasa perpustakaan itu nak ditutup. Hal ini kerana, Jen ingin membantu Bruce melarikan diri daripada didera oleh bapanya.
Semasa dia masih kecil, impian Jen adalah menjadi seorang penari tetapi bapanya tidak bersetuju. Namun, pada suatu hari, semasa ibunya memandu bersama rakannya yang lain, dia telah dilanggar oleh kereta dan terbunuh di tempat kejadian.
Disebabkan peristiwa ini, hubungan Jen dan bapanya menjadi renggang dan mengalihkan fokusnya kepada pendidikan. Dia telah diterima masuk ke Universiti Harvard dan turut menghadiri UCLA di mana dia mendapat ijazah undang-undang.
Bagaimana pula dia menjadi She-Hulk?

Jen yang sedang bekerja sebagai peguam di Los Angelos telah menerima kunjungan daripada sepupunya Bruce selepas bertahun-tahun tidak menjumpainya. Lalu, Bruce mendedahkan yang dia telah menjadi Hulk lalu Jen menjemput Bruce untuk ke rumahnya dan menceritakannya.
Dalam perjalanan ke rumahnya, Nicholas Trash menembak dan mencederakannya dengan parah. Nicholas Trask adalah orang yang bertanggungjawab atas kematian ibunya dalam kemalangan kereta. Trask menembak Jen kerana dia telah membela seorang samseng yang telah dikhianati oleh Trask dan telah menyebarkan khabar angin yang dia telah mempunyai bukti untuk menuduh Trask.
Selepas menyedari yang Jen akan meninggal dunia, Bruce telah memberikan “Blood Transfusion” kerana tiada bekalan lain yang boleh didapatkan pada waktu itu.

Jen akhirnya meninggal dunia, tetapi telah diselamatkan oleh “Blood Transfusion” yang dilakukan Bruce. Semasa dalam fasa tersebut, dia telah dimasukkan ke dalam “Below-Space” dan melalui “Green Door” serta hidup kembali. Selepas dia stabil, dia telah dimasukkan ke hospital kerajaan.
Dalam masa yang sama, Trask mencuba serang Jen sekali lagi dan menyebabkan zarah sinaran gamma dalam darah yang dimasukkan oleh Bruce aktif. Secara tidak langsung, menjadikan kulitnya hijau dan meningkatkan saiznya kepada lebih enam kaki. Dia digelar She-Hulk oleh seorang penjahat dan memerangkap mereka untuk ditemui oleh polis.
Mujurlah dia boleh kembali kepada saiz badan normalnya dan berjaya merahsiakan identitinya. Sejak daripada peristiwa tersebut, She-Hulk akan ambil alih apa sahaja perkara yang tidak boleh dilakukan oleh Jennifer Walters.
Kuasa

Transfusi darah yang disinari oleh sinar gamma daripada sepupunya Bruce Banner atau lebih dikenali sebagai Hulk memberikan Jennifer Walters superpower. Dalam bentuk She-Hulknya, dia memiliki kekuatan yang luar biasa dan berpotensi menjadikan wanita ini paling dikenali dari segi emosi di Marvel Universe apabila keadaan emosinya cukup tinggi.
Walaupun kekuatan She-Hulk pada mulanya kekal pada tahap yang ditetapkan dan tidak meningkat, kemudian dalam sejarahnya kekuatannya secara berperingkat dan telah terbukti ia meningkat daripada ketakutan, atau kemarahan, serupa dengan sepupunya. Di samping itu, watak itu mempunyai kelajuan super, ketangkasan, stamina, dan refleks yang sangat pantas.

Badan She-Hulk sangat tahan lasak dan hampir tahan terhadap tekanan, kesakitan dan penyakit: kulitnya boleh menahan suhu yang melampau, serta tekanan dan hentaman yang hebat tanpa luka tikaman atau luka. Fisiologinya yang dipertingkatkan menjadikannya kebal terhadap semua penyakit bumi. She-Hulk juga mempunyai faktor penyembuhan, yang membolehkannya pulih sepenuhnya, beberapa minit kemudian, daripada ditetak oleh Wendigo.
Tidak seperti Hulk, personaliti dan kecerdasan Jennifer kurang terjejas apabila dia berubah menjadi She-Hulk, walaupun dia menjadi lebih yakin dan tegas. Untuk masa yang lama, She-Hulk tidak dapat kembali ke bentuk asalnya.

Disebabkan latihan Ovoids, She-Hulk dapat bertukar kekuatan dan fizikal dengan wanita manusia lain, tetapi mengekalkan pigmentasi kulit hijaunya, dan hanya menggunakannya sekali. Atas kehendak Hulk, Jennifer kini boleh bertukar antara bentuk manusia dan Hulk sesuka hati.
Buat sementara waktu, terima kasih kepada mantera hex oleh Scarlet Witch, sesiapa yang mahu She-Hulk cedera tidak dapat mengenalinya sebagai Jennifer, tetapi kesan sampingan yang berbahaya memaksa Jennifer untuk mendapatkan bantuan Doktor Strange untuk menghapuskan sumpahan itu.

Sebelum saya terlupa, biodata She-Hulk ini adalah berpandukan daripada komik. Jika ada perkara yang kurang tentang biodata She-Hulk, saya amat mengalu-alukan komen daripada anda supaya dapat diperbaiki pada masa akan datang.
Untuk mendapatkan fakta dan trivia menarik mengenai Marvel, sila klik pautan ini.
Jangan lupa untuk ikuti kami di TikTok!
  @gamersantaimy
Tags: MarvelShe-HulkShe-Hulk: Attorney at Law


Anime Sukan Blue Lock Akan Ditayangkan Pada 8 Oktober 2022! – Bola Sepak Battle Royale

Seperti yang telah diumumkan tahun lepas, akhirnya tarikh rasmi untuk anime Blue Lock telah pun dikeluarkan iaitu 8 Oktober 2022.

Menurut siaran akhbar laman web itu, Blue Lock akan mempunyai dua bahagian, disiarkan secara berturut-turut, dengan jumlah 24 episod. Laman web itu juga menunjukkan treler baharu di saluran YouTube-nya yang menunjukkan coretan lagu penamat “WINNER” yang dinyanyikan oleh Shugo Nakamura. Lagu pembukaan pula, “Chaos ga Kiwamaru” akan dinyanyikan oleh Unison Square Garden.

Dihasilkan oleh Eight Bit dan diarahkan oleh Tetsuaki Watanabe yang juga pernah mengarah anime Haikyuu!! dan filem Pokemon the Movie: The Power of Us, anime ini akan disuarakan oleh pelakon suara yang berbakat seperti Kazuki Ura, yang akan memainkan watak Yoichi Isagi dan Hiroshi Kamiya sebagai Coach Ego.
Ura dan Kamiya merupakan pelakon suara sesuai untuk watak baru mereka dalam Blue Lock, kerana Ura pernah memainkan watak Kyosuke Aiba dalam Futsal Boys!!!!! dan Kamiya sebagai Levi dalam Attack on Titan.

Ditulis oleh Muneyuki Kaneshiro dan diilustrasikan oleh Yusuke Nomura, siri ini mula bersiri dalam Majalah Weekly Shōnen pada Ogos 2018. Kemudian dilesenkan oleh Kodansha USA untuk keluaran manga digital dalam bahasa Inggeris. Sehingga Ogos, manga ini mempunyai lebih daripada 10 juta salinan yang telah diedarkan.
Pada Anugerah Manga Kodansha ke-45, Blue Lock berjaya memenangi Manga Shonen Terbaik. Blue Lock juga menerima pencalonan untuk Anugerah Harvey 2022, bersama dengan Chainsaw Man dan Spy x Family, yang animenya akan turut ditayangkan pada musim Luruh ini.

Blue Lock tidak seperti siri anime sukan yang lain, macam Haikyuu!! lebih fokus kepada kerja berpasukan dan bekerjasama mengejar impian yang sama. Tetapi Blue Lock lebih menekankan cara berfikir “setiap orang untuk diri sendiri”. Berikut adalah sinopsis untuk Blue Lock:
Cerita ini bermula apabila Jepun dikecualikan dari Piala Dunia FIFA 2018, lalu mendorong Persatuan Bola Sepak Jepun untuk memulakan program bagi menilai pemain sekolah menengah untuk Piala 2022.Isagi Youichi adalah seorang penyerang, dan dijemput ke program ini selepas pasukannya gagal mara ke pusingan seterusnya. Ini berlaku kerana dia memberi bola kepada rakan sepasukannya yang kurang mahir dan tidak berusaha untuk menjaringkan gol kemenangan sendiri. Malangnya, rakan sepasukan tersebut tersasar dan mereka kalah.Selepas berbincang mengenai keadaan bola sepak Jepun pada masa ini, Persatuan Bola Sepak Jepun mengupah seorang jurulatih eksentrik bernama Ego Jinpachi untuk mencapai impian memenangi Piala Dunia.Sekarang, Ego Jinpachi harus menjadi jurulatih mereka, dan merancang untuk “menghancurkan bola sepak tradisional Jepun” dengan melancarkan latihan inovatif baru yang melibatkan 300 penyerang muda di sebuah fasiliti bernama “Blue Lock”.Di situ, dia akan memberi latihan intensif untuk mewujudkan “penyerang egois terhebat di dunia.”
Untuk segala liputan kami tentang anime, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeBlue Lockbola sepak


Marvel’s Spider-Man: Miles Morales akan keluar di PC pada 18 November, info lengkap!

Berita baik buat peminat hero labah-labah kerana Sony Interactive Entertainment telah mengumumkan Marvel’s Spider-Man: Miles Morales akan dilancarkan untuk PC pada November 18 melalui Steam dan Epic Games Store.

Seperti yang terdapat dalam trailer tersebut, game ini akan menyokong Ray-Traced Reflection dan Shadows untuk memberi bayang yang lebih realistik. Ini membuatkan ia lebih nampak menarik untuk berhayun di New York dengan grafik menakjubkan.

Terdapat juga sokongan untuk aspect ratio ultra-wide untuk mereka yang menggunakan pelbagai monitor dan juga boleh gunakan joystick DualSense ketika bermain jika tidak mahu gunakan tetikus dan papan kekunci.

Untuk korang yang mempunyai GPU Nvidia boleh menggunakan DLSS 2, DLAA dan Reflex, manakala pemilik GPU GeForce RTX 40 Series boleh menggunakan DLSS 3. Teknologi ini mampu meningkatkan frame rate ke tahap yang lebih tinggi.
Tidak lupa juga, di menu grafik akan terdapat pelbagai tetapan yang boleh diubahsuai seperti kualiti tekstur, tahap perincian, “crowd density” dan banyak lagi. Korang boleh tengok cadangan spesifikasi yang telah diberikan oleh Sony di bawah:

Menurut Sony, jika korang pra-pembelian game ini di Steam dan Epic Games Store sebelum pelancaran rasmi, korang akan dapat kandungan game awal seperti:
2 sut iaitu T.R.A.C.K. sut dan Into the Spider-Verse sutAkses awal untuk gajet Gravity WellTiga Skill Points untuk buka keupayaan di awal permainan
Berikut adalah kisah Marvel’s Spider-Man: Miles Morales:
Berikutan peristiwa Marvel’s Spider-Man Remastered, remaja Miles Morales sedang menyesuaikan diri dengan rumah baharunya sambil mengikut jejak mentornya, Peter Parker, sebagai Spider-Man baharu.Tetapi apabila perebutan kuasa yang sengit mengancam untuk memusnahkan rumah barunya, wira itu menyedari maksud di sebalik pepatah “with great power, there must also come great responsibility”. Untuk menyelamatkan New York, Miles mesti menjadi Spider-Man dan memilikinya.

Marvel’s Spider-Man: Miles Morales akan dikeluarkan di PC melalui Steam dan Epic Games Store pada 18 November tetapi buat masa ini, ia juga tersedia untuk PlayStation 5 dan PlayStation 4.
Jika inginkan banyak lagi berita tentang game, anime macam-macam lagi, boleh ikuti Gamer Santai.
 Muat turun di sini

Marvel's Spider-Man: Miles MoralesPublisher: Sony Interactive EntertainmentDeveloper: Insomniac GamesRelease Date: 2020-11-12PlayStation 4, PlayStation 5

Dalam pengembaraan terbaru di dunia Marvel's Spider-Man, remaja Miles Morales menyesuaikan diri di rumah barunya sambil mengikuti jejak mentor, Peter Parker, sebagai Spider-Man terbaru.
Tetapi ketika perebutan kuasa yang sengit mengancam untuk menghancurkan kediaman barunya, wira yang bercita-cita ini menyedari bahawa "with great power, comes great responsibility". Untuk menyelamatkan New York, Miles mesti mengkuasai dirinya sebagai Spider-Man.

Jangan lupa untuk ikuti kami di TikTok!
  @gamersantaimy
Tags: GameMarvel's Spider-Man: Miles MoralesPCSpider-Man


Cytus II kini PERCUMA di iOS & Android! Peminat muzik jangan terlepas!

Cytus II adalah permainan irama muzik yang dihasilkan oleh Rayark Games dan merupakan permainan keempat mereka selepas kejayaan global “Cytus“, “DEEMO” dan “VOEZ“. Selepas meraih populari yang tinggi dan menerima banyak ulasan 4 bintang ke atas, ia adalah game irama muzik dengan jalan cerita menarik mengenai kebolehan pemain untuk “menyatukan dunia sebenar dengan dunia digital. Cytus II selalunya bernilai RM7.99 tetapi pengguna Android dan iOS kini boleh mendapatkan game ini secara PERCUMA melalui Google Play atau App Store.

Rumusan Cytus II:

Pada masa akan datang, manusia telah memajukan pembangunan dan hubungan internet. Dengan mudah, kita sekarang dapat menyatukan dunia sebenar dengan dunia digital. Suatu hari, seorang DJ legenda bernama Æsir mengumumkan bahawa dia akan mengadakan konsert maya pertama iaitu Æsir-FEST dan akan menjemput seorang penyanyi idola terkenal dan seorang DJ popular untuk membuka persembahan. Apakah akan berlaku? Siapakah Æsir
Fitur-fitur permainan:

Sistem “Active Judgment Line” yang unik

Tekan not muzik ketika ia menghampiri “Judgment Line” untuk mencapai skor tinggi. Judgment Line secara aktif menyesuaikan kelajuannya mengikut rentak, dan menggandakan lagi pengalaman permainan bersama muzik.

Sebanyak 100+ lagu berkualiti tinggi (35+ dalam permainan asas, 70+ sebagai IAP)

Merangkumi lagu-lagu oleh komposer dari seluruh dunia seperti Jepun, Korea, AS, Eropah, Taiwan dan banyak lagi. Pemain dapat memainkan lagu daripada pelbagai genre termasuk tetapi elektronik, rock dan klasik.

Terokai dunia internet dengan watak permainan

Sistem “iM” akan memimpin pemain untuk perlahan-lahan membongkarkan rahsia di sebalik dunia “Cytus II”.

Jangan tunggu lagi! Mari muat turun dengan pautan di bawah!
 ANDROID
 iOS
Jangan lupa untuk ikuti kami di TikTok!
  @gamersantaimy
Tags: AndroidCytus IIFreeiOSMobileMuzikPercuma


[BlizzCon 2019] Sistem pemasangan baru untuk Diablo IV termasuk mengembalikan Skill Talent Tree dan Runes!

Pagi tadi kami ada mengongsikan bahawa Diablo IV yang terbaru nampaknya akan hadir dan kini sedang dalam pembikinan yang telah diumumkan di di Opening Ceremony BlizzCon 2019.  Jadi dengan lebih mendalam, kali ini kami akan mengongsikan apa yang terbaru buat masa kini yang akan ada dalam permainan ini.

Berikut adalah ringkasan dari sorotan acara ini untuk anda ketahui lebih lanjut. Bakat juga akan kembali!

Permainan ini masih diperingkat awal pembangunan serta tidak akan hadir dalam masa terdekat;
Kelas Barbarian kini boleh melengkapkan 4 senjata untuk membentuk senjata dan membawa mereka sepanjang pertempuran.
Ahli sihir dapat menggunakan kuasa Magik elemental dan teleport
Druid kini disesuaikan dengan unsur bumi dan kilat.

Fokus pada perkara yang ditetapkan tidak akan sama seperti di Diablo 3 dan pasukan ingin mengimbangi pergeseran kuasa dengan item Legendaris. Mereka juga akan memasukkan lebih banyak statistik seperti meningkatkan tahap kemahiran di semua item untuk membuat setiap yang jarang berlaku berguna.
Tidak terlupa untuk pembangunan peralatan;

5 kawasan berbeza di Diablo IV, dengan kitaran siang dan malam serta cuaca.
Berkonsepkan dunia terbuka, pemain boleh memilih kawasan yang ingin dipergi melalui garisan linear.
Sebagai sebahagian daripada dunia terbuka, terdapat hab bandar di mana pemain dapat melihat satu sama lain, berdagang, melihat gear pemain lain, dan membentuk pasukan.
Dunia Terbuka juga membawa kepada serangan serbuan bos yang kelihatan aneh seperti Tarmogoyf dari Magic: The Gathering …

Menjadi dunia terbuka yang bersambung, terdapat mod pengangkutan baru – kenderaan! Pemain juga boleh melengkapkan mereka dengan pelbagai keping gear seperti watak biasa.

Setiap kelas mempunyai kemahiran peninggalan yang tersendiri, contohnya Barbarian akan membanting tanah di sekelilingnya, sementara para ahli sihir akan membekukan semua musuh. Kemahiran mengatasi ini boleh digunakan seiring dengan strategi! Sudah tentu pemain mempunyai pilihan untuk turun secara normal.

Paling penting talent tree (pokok kemahiran) juga hadir semula!

Sumber: MMOCulture

Ada lagi, Runes juga akan kembali!

Sumber: MMOCulture

Lilith, bos terakhir? Adakah dia akan menjadi yang paling sukar ditewaskan?

Permainan ini akan dikeluarkan pada PC, Xbox One dan PS4. Diablo IV masih dalam pembangunan dan mungkin lebih banyak yang akan datang dengan kemaskini terbaru. Jangan lupa untuk singgah ke laman web rasmi Dioblo IV untuk lebih maklumat.
Jangan lupa untuk ikuti kami di TikTok!
  @gamersantaimy
Tags: Blizzcon 2019Blizzcon 2019 Opening CeremonyDiablo IV


The Last of Us menamakan mengubah nama “Outbreak Day” kerana COVID-19!

Pemaju The Last of Us iaitu Naughty Dog telah meraikan Outbreak Day pada 26 September selama tujuh tahun sejak 2013. Mengapa ia diraikan? Hari tersebut ialah hari yang sama di mana wabak fiksyen dalam francais ini bermula. Malangnya, ini adalah waktu yang sangat sedih untuk meraikan sesuatu wabak, tidak kira fiksyen atau realiti, kerana wabak COVID-19 yang sedang berlangsung. Sambil memikirkan hal ini, Naughty Dog telah membuat keputusan. Bermula tahun ini, 26 September akan disambut sebagai The Last of Us Day.

“Selama 7 tahun lalu, 26 September merupakan peluang kami untuk mengenali dan meraikan semangat luar biasa komuniti The Last of Us. Namun, ketika kita memikirkan peristiwa tahun lepas dan cabaran yang selalu kita hadapi dengan COVID-19, kita tidak merasa ia bagus untuk terus berada di bawah panji ‘Outbreak Day’. Walaupun nama dan tarikhnya berasal pada fiksyen permainan, 26 September bermaksud lebih daripada sekadar kisah. Ini tentang menunjukkan penghargaan kepada peminat kami.”

“Itulah sebabnya, Sabtu ini dan hari kemudian, 26 September akan dikenali sebagai The Last of Us Day – nama yang bukan sahaja mengenali dunia sekitar, tetapi juga mencerminkan perkembangan masyarakat ketika kita menyambut berjuta-juta pemain baru dengan pelepasan The Last of Us Part Il. Kami merancang banyak perkara menarik dan tidak sabar untuk berkongsi dengan anda dalam beberapa hari!”
Anda boleh melihat pengumuman rasmi di bawah:

#TheLastofUsDay pic.twitter.com/dEycyibZw4
— Naughty Dog (@Naughty_Dog) September 22, 2020

Seperti yang dinyatakan di atas, The Last of Us Day akan berlangsung pada Sabtu, 26 September ini. The Last of Us Part II kini tersedia di PlayStation 4 di mana pemaju telah menambah beberapa kemas kini percuma bernama Grounded. Anda boleh melihat semua liputan lama kami di sini.
Jangan lupa untuk ikuti kami di TikTok!
  @gamersantaimy
Tags: Naughty DogOutbreak DayThe Last of Us DayThe Last of Us part II


Steam jual game harga RM4 ribu- boleh refund kalau habiskan dalam 2 jam!

Seperti yang korang semua tahu, harga game kini semakin mahal hari ini tetapi itu semua tidak setanding apabila seorang pemaju indie memecahkan rekod Steam dengan menjual game buatannya sendiri pada harga RM4 ribu di Steam.

Secara lebih khusus lagi, game tersebut bernama “The Hidden and Unknown” dan buat masa ini, ia dijual di Steam pada nilai harga RM4,450.00. Dicipta oleh seorang pemaju indie bernama ProX, The Hidden and Unknown digambarkan sebagai “story game” yang kuat menggunakan ciri-ciri psikologi dan falsafah.

Saya tidak tahu secara pasti bagaimanakah gameplay sebenar tetapi kemungkinan besar ini adalah game ala visual novel di mana pilihan pemain akan menentukan kesimpulan akhir. Berikut adalah sedikit sinopsis daripada halaman game:

Butiran cerita tidak begitu penting, pengajaran yang kita belajar daripadanya adalah yang harus kita ingat.Setiap orang mempunyai cerita yang boleh mengajar mereka sesuatu, jadi jangan abaikan realiti yang anda hadapi dan cuba fikirkan.

Pada masa yang sama, TheGamer menghubungi ProX untuk bertanya “mengapa mereka membuat keputusan untuk meletakkan harga game hingga RM4 ribu.” ProX hanya menjawab mereka rasa “itu tindakan yang betul”, dan itu adalah “hak” mereka untuk berbuat demikian.
Walaupun nampak kejam, ProX menegaskan bahawa mana-mana pemain boleh menyelesaikan The Hidden and Unknown dalam masa dua jam kerana reka bentuknya yang “simple”, jadi pembeli sepatutnya boleh meminta refund tanpa banyak masalah. Selepas menamatkan game ini cepat-cepat, seeloknya anda serta merta meminta refund daripada pihak Steam di mana duit pemain akan diberi semula ke Steam Wallet.

Menjual game pada harga RM4 ribu mungkin dengar seperti agak mengarut dan rasanya tiada siapa yang akan beli tetapi ini pasti menarik buat mana-mana streamer yang teringin untuk membuat “content”.
Apa pendapat anda? Korang sanggup ke untuk beli game yang nilainya beribu-ribu Ringgit Malaysia? Jom kongsi pendapat di ruang komen.
Jangan lupa untuk ikuti kami di TikTok!
  @gamersantaimy
Tags: Gameindiesteam


Amazon memecatkan pekerja kerana mencuri PS5 seorang kanak-kanak semasa hari jadinya!

PlayStation 5 adalah produk yang paling diingini di dunia sekarang! Ia bukan sahaja susah untuk dicari kerana sering kehabisan stok, malah merupakan cara mudah untuk memperoleh keuntungan cepat di mana scalper telah menjual PS5 kepada peminat yang terdesak untuk nilai harga yang tidak masuk akal. Walaupun begitu, nampaknya kita bukan sahaja perlu risau tentang scalper, tetapi juga posmen!

Pada minggu ini, seorang pekerja Amazon telah ditangkap di CCTV sedang mencuri PS5. Secara khusus lagi, CCTV itu menangkap pekerja tersebut mencuri hadiah PS5 untuk hari jadi ke-16 seorang remaja. Dilaporkan oleh Jenni Walker, dia menghubungi Amazon, yang kemudian menyiasat kejadian itu sebelum mengeluarkan bayaran balik untuk kehilangan produk. Akhirnya, Amazon akhirnya memberi voucher hadiah $50 kepada Jenni Walker.
Berikutan itu, anak perempuan Walker pergi ke cawangan Amazon tempatan dengan rakaman CCTV yang sama, lalu menyampaikannya kepada ketua cawangan. Semasa perbincangan, ketua cawangan ini mengesahkan bahawa pemandu itu memang pekerja sah dan akan dipecat kerana jenayah mencuri.
“Kami mempunyai standard yang sangat tinggi untuk penyedia perkhidmatan penghantaran kami dan bagaimana mereka melayani pelanggan. Pekerja penghantaran ini tidak akan lagi menghantar bagi pihak Amazon.” –Amazon.
Buat masa ini, masih belum jelas di mana lokasi terakhir PS5 itu, tetapi keluarga mengesahkan dengan Eurogamer bahawa ia masih belum digantikan.

Amazon driver “delivering” (i.e. scanning then putting back in the van) my son’s PS5 on launch day, which was also his 16th birthday. @bexlectric @SonyUK @AmazonUK @JeffBezos @PlayStationUK #PS5Launch #ps5 #ps5amazon #PlayStation5 #Amazon pic.twitter.com/B4NMOuldey
— Richard Walker Photo (@dickidub) November 20, 2020

PS5 kini boleh didapati di seluruh dunia kecuali Malaysia di mana pra-pesanan Malaysia akan dibuka pada 12 November 2020 dengan nilai RM1,869.00 untuk versi digital dan nilai RM2,299.00 untuk versi Disc. Walaupun PS5 itu adalah satu impian untuk dimiliki, adakah anda sanggup mencuri deminya? Jom kita bincangkan di ruang komen.
Jangan lupa untuk ikuti kami di TikTok!
  @gamersantaimy
Tags: amazondicuriplaystation 5ps5


Apex Legends telah melanggar kod GDPR?

Untuk pengetahuan Apex Legends yang telah mendapat 1 kes iaitu mereka berkemungkinan telah melanggar GDPR, apa tu GDPR? GDPR adalah General Data Protection Regulation yang akan menjaga privacy dan data korang dalam online. Nampaknya Apex Legends telah melanggar GDPR yang melibatkan “usage sharing”

Usage Sharing adalah membenarkan EA ambil data dari PC korang, walaupun begitu alasan EA adalah untuk meningkatkan lagi mutu permainan dalam Apex Legends, ramai dalam internet tidak percaya dengan kata-kata EA, tetapi nampaknya memang tidak bagus.

Not a very nice thing to enable by default and possibly a GDPR violation when done without explicit user consent.  Make sure to mark it as you see fit in the settings ! Gameplay > User Sharing pic.twitter.com/92zfwBxvcz
— Apex Legends USA (@ApexLegendsUSA) February 5, 2019

Jadi, adakah EA akan kena saman? Ataupun kena tindakan dari Europe? Apa-apa pun di harapkan EA tidak buat perkara ini lagi.
Jangan lupa untuk ikuti kami di TikTok!
  @gamersantaimy
Tags: ApexApex LegendsEuropeGDPRViolation


Ulasan Ghost Of Tsushima: Legends – Pengalaman co-op yang sama memuaskan seperti permainan asal!

Dilancarkan pada pertengahan tahun ini (2020), Ghost of Tsushima menerima kejayaan daripada segi kritikal dan komersial. Untuk itu, anda boleh baca ulasan permainan asal di sini. Walau bagaimanapun, dalam ulasan ini, saya akan memberi tumpuan sepenuhnya pada update 1.1 dan penambahan Ghost of Tsushima: Legends. Sebagai expansion kepada salah satu permainan video terbaik generasi ini, kami dihadiahkan dengan pelbagai fitur baru, kandungan baru, dan mod baru! Semua itu hanya menambah kepada pengalaman asas Ghost of Tsushima.

Tambahan paling utama dalam kemas kini ini adalah Ghost of Tsushima: Legends, sebuah expansion percuma yang boleh anda muat turun sekarang di PlayStation Store. Untuk mengaksesnya, anda boleh pilih mod Legends daripada menu utama, atau di peta melalui storyteller.

Naratif & Latar Belakang

Walaupun permainan asasnya adalah berdasarkan sejarah sebenar, kisah Ghost of Tsushima: Legends diilhamkan oleh kisah dongeng fiksyen. Dari awal kempen, kita akan bermain sebagai watak lain yang menghuni Tsushima. Ini menyediakan kisah supernatural yang sangat mengejutkan dalam naratif cerita yang sudah mempunyai asas. Walaupun tempoh kempen di Legends agak pendek, ia wujud untuk aspek “replayability“. Jalan ceritanya hanya wujud untuk menjelaskan tentang watak dan objektif mereka.
Ketika askar Mongol menyerang, mereka tanpa sengaja melepaskan makhluk jahat yang bernama Oni. Kejahatan dahsyat yang dilakukan oleh orang Mongol telah membenarkan makhluk ini berkembang maju. Lantas, pahlawan-pahlawan daripada masa lalu telah bangkit untuk bertarung roh-roh jahat ini yang kini bebas berkeliaran di Tsushima.

Itu adalah premis utama jalan cerita. Walaupun kisahnya tidak terlalu drastik, namun ia berfungsi dengan menjelaskan bagaimana dan mengapa Ghost of Tsushima kini mempunyai fitur co-op. Jika dibandingkan dengan kempen utama yang sangat mantap, jalan ceritanya memang kurang menarik tetapi naratifnya bukanlah fokus utama untuk pengalaman yang ditawarkan di Legends.
Gameplay, Watak & Co-op

Ghost of Tsushima: Legends membolehkan anda bermain kempen dengan 1-4 pemain bersama rakan-rakan atau quickplay, di mana kita boleh mengakses misi yang sudah selesai daripada jalan cerita atau misi rawak. Di sini, anda dapat memilih salah satu daripada empat kelas untuk mencapai objektif. Jika diri ingin bermain kempen baru, anda dan seorang rakan boleh mencuba secara 2-player co-op atau matchmaking. Pilihan yang berbeza ini membolehkan sesiapa sahaja yang ingin bermain secara solo atau bersama rakan untuk menikmati Ghost of Tsushima: Legends.

Walaupun Legends boleh dimainkan secara solo, ia benar-benar menyerlah apabila kita bermain co-op. Semasa menyelesaikan setiap misi dalam kempen, anda bukan sahaja akan meningkatkan tahap dan kekuatan watak, malah juga membuka kelas lain untuk cuba. Seperti yang saya sebutkan di atas, terdapat empat kelas untuk dipilih iaitu; Hunter, Samurai, Ronin, dan Assassin. Semasa pertama kali memasuki Legends, anda diberi peluang untuk bermain keempat-empat kelas sebelum memilih mana yang paling sesuai. Berikut adalah rumusan pendek:

Hunter

Penembak tepat dengan serangan jarak jauh.
Abiliti Eye of Uchitsune boleh membunuh tiga musuh serentak.
Sukar untuk membidik.

Samurai

Kelas paling versatil dalam permainan.
Mempunyai abiliti menyerang dan sembuh.
Abiliti Hachiman’s Fury membunuh tiga musuh serentak.
Spirit Pull menyedut HP musuh.

Ronin

Hampir sama seperti samurai cuma kurang berkesan sepertinya.
Boleh menyeru Spirit Animal untuk bantu serang musuh.
Peranan lebih kepada “support“.

Assassin

Tidak serba boleh
DPS yang paling bagus
Mempunyai abiliti yang membunuh 3 musuh serentak.
Abiliti Toxic Vanish membolehkan anda melepaskan diri dan mengelirukan musuh.

Setiap kelas mempunyai skill tree sendiri. Apabila menetapkan asas untuk sebuah kelas, anda akan mempunyai pengkhususan untuk setiap jenis watak tertentu. Setiap watak bermula daripada asas dan akan menggunakan pertempuran, serangan jarak jauh, dan cara pembunuhan yang sama.  Selepas meningkatkan tahap, pengkhususan kelas akan mula berkembang ke arah tertentu. Contohnya, Samurai sangat pandai dalam pertempuran pedang dan boleh bertahan hidup untuk masa yang lama. Hunter pula bagus dalam serangan Ultimate-nya yang fokus pada kawalan jarak jauh dan “crowd control“. Ronin lebih bersifat “support” dan boleh bantu apabila rakan-rakan mempunyai masalah dan Assassin akan melakukan damage yang paling tinggi sambil mudah larikan diri secepat mungkin.

Setiap misi dibahagikan kepada tiga bab yang memakan masa sekitar 10-15 minit untuk selesai bergantung pada kesukaran. Di sini anda dan rakan-rakan akan ditugaskan untuk mengesan dan menyelamatkan mangsa tebusan, atau membunuh semua askar Mongol. Di sini, kita boleh memilih cara-cara untuk menangani setiap keadaan misi. Semasa mencuba matchmaking, saya sering jumpa pemain rawak yang suka buka mikrofon. Oleh itu, kadang-kadang anda perlu berkoordinasi dengan pergerakan pemain lain. Walaupun diri dikelilingi musuh, anda tidak akan mudah tertewas. Dengan bantuan rakan-rakan, segala-galanya lebih mudah dan menunjukkan prestasi yang hebat kerana situasi kerjasama.

Semua misi di Legends dapat dimainkan pada tahap kesukaran yang semakin meningkat. Tiga kesukaran yang ada adalah Bronze, Silver, dan Gold. Kali pertama anda bermain melalui Bronze adalah untuk mendapatkan pengalaman. Oleh itu, dalam misi Silver dan ke atas, ia akan terasa berbeza kerana pemaju telah menambahkan objektif bonus. Pendek cerita, lebih sukar misi, lebih banyak ganjaran bernilai yang anda akan dapat.

Bergantung pada misi yang diselesaikan termasuk kesukaran, pelbagai jenis peralatan akan dihadiahkan kepada anda. Peralatan ini dapat meningkatkan Ki, kekuatan keseluruhan, atau menguatkan lagi abiliti sedia. Sebagai contoh, anda mungkin mendapat Charm yang meningkatkan Ki dan memberikan peningkatan 20% kepada anak panah berapi. Walaupun begitu, setiap watak mempunyai peralatan dan barang kelas masing-masing. Ini akan mengubah penampilan watak yang dipakai, jadi apabila anda bermain co-op, semua orang boleh tahu sejauh mana tahap anda sekarang.
Penambahan pada permainan asas (Update 1.1)

Terdapat begitu banyak kandungan baru, sehingga ia sukar saya menjelaskan setiap perkara baru yang muncul. Jadi, saya akan berusaha sedaya upaya untuk menjelaskan apa yang benar-benar ubah gameplay pada permainan asas. Sucker Punch telah mendengar rintihan peminat untuk perkara-perkara yang perlu diperbaiki, lalu menghadiahkan New Game+, seorang Merchant misteri unik, dan kuda baru kepada kita semua. Ini adalah tambahan yang bagus untuk pemain yang memerlukan beberapa insentif untuk bermain semula permainan. Tidak kira sama ada anda sudah lama bermainan atau baru mencuba buat pertama kalinya, kita dapat beberapa peningkatan “quality of life” yang bagus.

Pilihan “gear loadout” baru juga telah ditambahkan ke pakaian berbeza, kerana anda kini dapat mengubah pakaian dan charm dengan hanya menekan satu butang. Ini memberikan pemain lebih banyak kebebasan dan pilihan untuk setiap situasi. Sekiranya memasuki Settings, anda boleh aktifkan fitur ini pada bila-bila masa. Semasa maju dalam cerita Ghost of Tsushima, anda akan menemui pelbagai pakaian dan charm dengan kelebihan sendiri, jadi ialah lebih bagus untuk kita sentiasa bersiap sedia sepanjang perjalanan.

Satu lagi penambahbaikan lain yang telah dibuat oleh Sucker Punch adalah Photo Mode. Sekiranya anda seperti saya, Ghost of Tsushima mengambil masa lebih lama untuk selesai kerana saya sibuk sangat tangkap gambar. Sekiranya anda memilih untuk aktifkan fitur baru ini, kita dapat masuk Photo Mode sambil membidik anak panah. Ini mungkin kelihatan seperti penambahan kecil namun ia adalah antara fitur yang paling saya gunakan selama ini. Semasa mengarahkan anak panah, jika anda menekan kanan pada d-pad, kita akan masuki Photo Mode di mana Jin masih membidik. Bagi mereka yang gemar fitur ini, ini adalah sesuatu yang harus anda cuba!

New Game+ pula dibina untuk mendorong pemain mendapat pengalaman baru. Apabila anda kembali semula ke permainan, kita akan diberi hadiah Ghost Flower untuk apa-apa aktiviti yang dibuat. Ghost Flowers adalah bentuk mata wang baru yang dapat digunakan untuk membeli kosmetik bagi pakainan dan Charm yang boleh mengubah gaya permainan anda. Satu contoh yang baik adalah Charm yang membolehkan anda menyelinap belakang anjing Mongol untuk membelainya sehingga ia bertarung di pihak anda.
Pendapat

Ghost of Tsushima: Legends menambah pengalaman yang luar biasa bersama dengan kempen utama. Dengan New Game+ baru, penambahan Photo Mode baru, Merchant baru, dan pilihan “gear loadout” yang lebih fleksibel, kini ada lebih banyak sebab untuk setiap pemilik PS4 bermain Ghost of Tsushima.
Selain itu, penambahan Legends juga memberikan saya alasan kukuh untuk sentiasa bermain walaupun sudah tamat kempen utama. Mencuba setiap watak dan menyelesaikan misi dengan rakan-rakan adalah antara perkara paling menggembirakan yang saya alami. Tidak kira sama ada anda pemain lama atau baru sahaja ingin mengalami Ghost of Tsushima buat pertama kali, saya mengesyorkan 100% untuk anda semua cuba Ghost of Tsushima: Legends sekarang!
GS Gameplay

Ghost of Tsushima: Legends kini tersedia di PS4 melalui PlayStation Store untuk pemilik yang sudah membeli permainan video utama.

 Muat turun di sini

Ghost of TsushimaPublisher: Sony Interactive EntertainmentDeveloper: Sucker PunchRelease Date: 2020-07-17PlayStation 4, PlayStation 5
Ghost of Tsushima ialah game open-world samurai action daripada developer Sucker Punch. Dengan Tsushima di ambang kemusnahan, Jin Sakai mesti mengorbankan segala-galanya untuk menewaskan penjajah Mongol yang kejam dan melindungi orangnya. Ketika dia memulakan pengembaraan epik untuk membebaskan Tsushima, dia terpaksa mengetepikan tradisi samurai dan berubah menjadi pahlawan baru.

Jangan lupa untuk ikuti kami di TikTok!
  @gamersantaimy
Tags: DLCExpansionGhost of Tsushima: LegendsPS4reviewSucker Punchulasan


Interview eksklusif Marvel’s Guardians of the Galaxy – “Mempamerkan kehebatan IP dalam cara yang berani”

Semasa awal-awal diumumkan, ramai juga yang risau akan game Marvel’s Guardians of the Galaxy memandangkan ramai peminat tidak ingin tragedi Marvel’s Avengers berulang sekali lagi. Tanpa sangka, ia berjaya meraih sambutan positif dan kini diiktiraf sebagai salah satu entri terbaik untuk tahun 2021. Diberi peluang oleh Bandai Namco Asia, kami dapat bertemu bersama Jean-François Dugas sebagai Pengarah Kreatif Kanan di Eidos Montreal selaku studio yang menguruskan game Guardians of the Galaxy melalui sesi interview berbentuk emel untuk mengetahui lebih lagi tentang proses di sebalik tabir.

Jean-François Dugas – Pengarah Kreatif Kanan  Eidos Montreal
Tanpa melengahkan masa lagi, ini adalah interview kami tentang Marvel’s Guardians of the Galaxy!

Melihat bentuk Marvel’s Guardians of the Galaxy, ramai orang merasakan bahawa game itu menawarkan pengalaman coop yang menarik. Mengapa pasukan memberi tumpuan untuk menjadikan Star-Lord satu-satunya watak yang boleh dimainkan?
Jean: Ia sebenarnya adalah salah satu perbincangan besar yang terawal. Kami mahu mencipta pengalaman gameplay yang akan mempamerkan kehebatan IP dalam cara yang berani dan tidak dijangka. Pasukan Guardians merangkumi watak eklektik yang kuat dan diiringi oleh personaliti yang berwarna-warni. Mereka adalah sekumpulan orang aneh yang tidak pernah berjauhan antara satu sama lain, dan apabila melihat setiap satu, Peter sentiasa memainkan watak ketua kumpulan yang tiada fungsi. Inilah titik permulaan kami.
Sama seperti kehidupan sebenar: apabila mempunyai sekumpulan orang yang bekerja bersama, anda akan melihat personaliti yang berbeza, pendapat yang berbeza, orang yang berfikiran kuat, pemimpin semula jadi, dan sebagainya. Dan apabila menjadi seorang ketua, ia tidak bermakna orang sentiasa akan bersetuju dengan hala tuju kita. Anda perlu bertindak sebagai seseorang yang boleh menggerakkan orang ramai untuk mencapai matlamat atau misi yang sama. Kami ingin menggunakan konsep ini sambil menjadikannya lebih menyeronokkan.
Peter, Gamora, Rocket, Drax dan Groot memiliki personaliti masing-masing. Kami mahu pemain berada di tengah-tengah dinamik yang kuat itu. Oleh itu, persoalan sebenar adalah “Bagaimana jika pemain adalah salah seorang Guardians? Bagaimana jika kita meletakkan mereka dalam posisi ketua dan membiarkan mereka membuat keputusan besar? Bagaimana jika pemain perlu menyesuaikan diri dengan tingkah laku yang tidak dijangka dalam pasukan?”

Konsep unik ini membolehkan kami mencipta pengembaraan di mana anda sentiasa berasa dikelilingi oleh para Guardians. Mereka bukan sahaja akan berada di sekeliling untuk bergurau, anda juga boleh menggunakan abiliti masing-masing dalam pertempuran, semasa menyelesaikan teka-teki dan pada masa lain sepanjang permainan. Mereka sentiasa hidup, dan memainkan peranan dalam semua aspek gameplay. Sebagai pemain, anda benar-benar akan merasakan diri jadi sebahagian daripada keluarga ini.
Ini akhirnya membolehkan kami mengemukakan konsep pilihan dan akibat. Anda perlu membuat keputusan yang akan mempengaruhi cara pengembaraan ini dibentuk. Ia menawarkan pengembaraan hebat yang sama untuk semua orang, tetapi keputusan pasti berbeza dari pemain ke pemain.
Menjadi Star-Lord sememangnya satu pengalaman yang memperkasakan, menarik dan mengasyikkan. Itu adalah cara terbaik untuk kami menceritakan kisah Guardians yang lebih tulen. Ini dianggap sebagai langkah berani oleh ramai, tetapi juga visi yang sangat menarik untuk diteruskan.

Kami anggap watak Guardians of the Galaxy dalam game ini agak tepat. Memandangkan ramai yang lebih mengenali penampilan mereka dalam MCU, apakah keputusan pasukan untuk menjawab jangkaan peminat tentang reka bentuk watak?
Jean: Semasa berbincang dengan Marvel tentang hala tuju Guardians ini, mereka ingin melihat pendekatan baru untuk menggambarkan watak dan alam semesta mereka. Kami bersetuju dengan hasrat ini, kerana semua juga mahu memberikan peminat sesuatu yang baharu dan unik.
Cabarannya adalah mencapai keseimbangan antara mencipta sesuatu yang baru dan sesuatu yang dikenali pada masa sama. Apabila melihat watak yang kami cipta, anda serta-merta tahu mereka adalah Guardians. Tetapi pada pandangan kedua, anda menyedari mereka berbeza daripada apa yang anda kenal selama ini.
Itu membawa kepada semua perkembangan di sebalik tabir untuk mencipta Guardians. Anda akan menemui jalan cerita yang benar-benar unik, latar belakang baru bagi watak dan galaksi yang sedang berkembang. Untuk reka bentuk watak keseluruhan, ia diilhamkan oleh latar belakang yang kami cipta untuk setiap Guardian, dari komik Marvel sejak beberapa dekad yang lalu, serta beberapa aspek Marvel Cinematic Universe (MCU). Sesetengah reka bentuk secara semula jadi lebih dekat dengan MCU, manakala yang lain lebih berinspirasikan komik.

Memandangkan ini adalah versi asal untuk watak ikonik ini, kami menumpu pada memberikan setiap seorang daripada mereka identiti sendiri, dan memanfaatkan perkara yang menjadikan mereka istimewa.
Satu lagi persamaan ialah mencari suara yang tepat untuk para Guardians. Mengikut prinsip panduan yang sama seperti visual, kami mahukan pelakon yang biasa didengari, tetapi cukup berbeza daripada apa yang orang tahu, supaya mereka boleh mempersembahkan watak dalam ruang asli sendiri. Ia adalah satu proses yang panjang untuk mengenal pasti suara yang betul kerana cabarannya adalah dua kali ganda: Mencari suara yang sempurna untuk setiap watak, dan kemudian memastikan bahawa terdapat keserasian antara pelakon.
Memandangkan game ini sudah dikeluarkan, saya gembira melihat pemain merasakan kami berjaya mencipta versi unik untuk Guardians seperti mana-mana versi dari media lain.

Walaupun tidak memberi kesan drastik pada cerita utama, game ini mempunyai sistem dialog kukuh yang menambahkan lagi unsur “replayability”. Adakah terdapat inspirasi khusus berdasarkan pelaksanaan sistem ini? Contohnya: diambil dari francais besar seperti Mass Effect atau Deus Ex?
Jean: Salah satu game yang memberi inspirasi kepada kami ialah Oxenfree. Game ini ditulis dengan bagus secara naratif, dan interaksi antara watak mengalir dengan lancar, lalu membuatkan kami percaya bahawa ia boleh merealisasikan visi untuk menggambarkan interaksi antara para Guardian. Deus Ex sememangnya sebahagian daripada persamaan, yang memanfaatkan pengetahuan kami lalu dimasukkan ke Marvel’s Guardians of the Galaxy.
Bagaimana proses mencipta dunia? Terutamanya untuk lokasi baru dan jenis-jenis makhluk dengan reka bentuk unik.
Jean: Sangat membebaskan! Seronok dapat meneroka idea gila yang tidak perlu diterangkan secara saintifik sepanjang masa. Sebahagian daripada proses adalah melihat kandungan yang tidak berkaitan dan mendapat inspirasi daripadanya. Dari melihat aspek alam semula jadi paling liar hingga ke konsep fesyen eksentrik, kami melihat bagaimana kedua-duanya boleh digabungkan untuk mencipta sesuatu yang istimewa.
Kami ingin membangunkan konsep yang boleh dipercayai, tetapi tidak menyentuh bentuk yang realistik. Contohnya semasa dalam game, pemain bergerak dari satu lokasi ke lokasi lain, dan kadangkala akan singgah di planet pelik. Kami mahu mereka merasai keanehan, termasuk musuh yang akan dihadapi oleh Guardians. Di Seknarf Nine, mereka akan menghadapi musuh yang dipanggil jacko-gels – kiub jelly merah yang mengancam. Ini hanyalah sebahagian daripada aspek reka bentuk permainan yang benar-benar tidak dijangka dan menyeronokkan.
Sudah tentu, sesetengah persekitaran atau musuh mempunyai pendekatan reka bentuk yang lebih klasik, tetapi kami ingin meneroka idea liar. Untuk melakukan itu, anda perlu membenarkan artis meneroka idea liar sendiri. Kemudian, kami menggemaskannya lagi sambil mengubah suai idea terbaik.

Satu lagi perkara yang peminat tidak jangkakan untuk game ini adalah betapa linear reka bentuk level, seperti tiada mini map atau penanda. Adakah game memang mahu dibuat seperti ini atau adakah ada rancangan untuk menjadikannya lebih kepada separuh open world?
Jean: Itulah niat kami dari awal. Kami membayangkan pengalaman yang terasa baru dari awal hingga akhir dengan emosi yang sentiasa berkembang untuk semua watak, sambil meletakkan pemain di tengah-tengahnya. Itulah konsep teras yang kita fikirkan. Jika menggunakan struktur yang lebih fleksibel, kami akan menjejaskan keupayaan untuk menyampaikan dalam cara yang bermakna kepada teras gameplay.
Kami boleh mencapai cita-cita itu hanya dengan memfokuskan pada perkara yang menjadikan game ini unik, dan memilih pendekatan terbaik untuk mencapainya.
Sama ada mencipta dunia, watak atau sistem gameplay, apakah cabaran terbesar yang perlu dihadapi oleh pasukan semasa proses pembikinan?
Jean: Cabaran terbesar ialah membuatkan Guardians terasa hidup dan berguna pada bila-bila masa, sama ada dalam pertempuran, dalam perjalanan atau detik yang berfokuskan cerita. Pertempuran sememangnya perkara yang paling sukar untuk diselesaikan.
Terdapat banyak pembolehubah dalam pertempuran dan proses mencari keseimbangan berlaku melalui sesi “percubaan dan kesilapan” berterusan. Di satu sis, anda mempunyai watak yang kami mahu rasa berkebolehan dan dipuji. Sebaliknya, kita mempunyai empat watak dengan kemahiran yang lebih hebat dari Peter kerana mereka adalah makhluk asing yang mempunyai kuasa luar biasa. Daripada gameplay, kita perlu sedar bahawa ia bukanlah fantasi kuasa yang didorong oleh pemain, tetapi fantasi kuasa berasaskan pasukan.

Bagaimana kita boleh membuat Peter merasa kuat tanpa mengurangkan kehebatan para Guardians lain supaya mereka tidak mencuri tumpuan?
Ini adalah antara soalan yang bantu membimbing proses pemikiran dan akhirnya, kami memastikan bahawa setiap Guardian dapat menyerlah dalam cara sendiri semasa pertarungan. Tanpa membunuh musuh dengan cepat, mereka boleh mengalahkannya dari semasa ke semasa. Kami memberi pemain kawalan ke atas abiliti mereka. Ini mewujudkan ekosistem di mana pemain sentiasa bertukar antara abiliti Guardians lain dan Peter yang ditentukan oleh musuh di medan perang. Untuk mengukuhkan sinergi antara pemain dan rakan sepasukan, kami menjadikan setiap Guardian lebih cekap di medan perang jika pemain sering terlibat dalam pertarungan.
Kami juga memastikan setiap watak mempunyai pelbagai skil yang saling melengkapi. Drax ala Tank, dan menggunakan kekuatan serta boleh “stagger” musuh. Gamora ialah Assassin, jadi dia bagus untuk menangani damage, lebih-lebih lagi apabila musuh dalam keadaan “staggered.” Rocket ialah pakar Area-of-Effect dengan gajet letupannya. Groot adalah pelindung, yang boleh melambatkan musuh atau melumpuhkan mereka. Peter adalah “Jack-of-all-trades” dan boleh menembak dari jarak jauh, menggunakan kasut jet, bertarung secara jarak dekat dan menggunakan gajet. Kami sengaja menindihkan beberapa abiliti bagi watak untuk memastikan game kekal fleksibel, dan menggalakkan pemain menyusun strategi dan menggunakan taktik berbeza.

Muzik sudah tentu adalah salah satu tarikan terkuat dalam game, di mana  kehadirannya boleh mengubah mood cerita seperti apabila melihat masa lalu Quill dan juga gameplay. Apakah proses di sebalik pemilihan muzik?
Jean: Muzik adalah salah satu kunci utama dalam gameplay Guardians dan bagi kami, terdapat beberapa lapisan padanya.
Umum mengetahui bahawa Peter Quill adalah seorang pencinta muzik. Dalam versi kami, dia dibesarkan di Bumi pada tahun 80-an sebelum diculik oleh makhluk asing Chitauri. Titik rujukan terakhirnya tentang muzik dari Bumi bermula sejak tempoh masa itu. Kami mahu menangkap suasana itu dan pada masa yang sama, mahu lagu-lagu ini menjadi sebahagian daripada penceritaan. Oleh itu, kami memilih lagu kerana liriknya juga. Jadi apabila lagu dimainkan semasa adegan tertentu, ia ada untuk bercakap secara metafora kepada drama yang sedang berlaku.
Di samping itu, kami juga mahu muzik memainkan peranan dalam gameplay. Di sinilah “Huddle” ada peranan. Huddle serupa dengan apa yang anda boleh lihat semasa perlawanan bola sepak Amerika: apabila Quarterback berkumpul dengan rakan sepasukannya. Dalam game, terdapat Huddle Gauge yang semakin diisi selepas anda menang satu demi satu pertarungan. Setelah diisi hingga penuh, pemain bebas untuk mengaktifkan Team Huddle bila-bila masa mereka mahu.
Apabila diaktifkan, para Guardians akan berkumpul di sekeliling Peter untuk memberi maklum balas atau galakan kepadanya bagi menghadapi situasi pertempuran. Berdasarkan corak ini, pemain mesti memilih “jawapan” terbaik daripada dua pilihan sedia ada, dan kemudian menggunakannya untuk menggalakkan semangat Guardians. Kerana Peter membesar dengan lagu-lagu dari tahun 80-an, pilihan jawapannya banyak diilhamkan oleh lagu-lagu yang dia kenal dan suka. Apabila tamat, Peter akan menekan kaset untuk memainkan lagu yang seiring dengan jawapannya.

Jika pemain memilih jawapan yang betul, pasukan akan berasa teruja. Mode ini mengurangkan cooldown hingga sifar untuk setiap abiliti, dan mereka tidak dapat ditewaskan untuk tempoh masa terhad.
Pendekatan kami terhadap muzik bukan sahaja di situ. Peter Quill dikenali sebagai Star-Lord dalam alam kosmik. Tetapi dari mana ia datang? Kami mendapat idea bahawa Star-Lord ialah kumpulan heavy-rock kegemaran Peter dari tahun 80-an sehingga dia menjahit logo kugiran itu di bahagian belakang jaketnya.
Untuk menjadikan fantasi ini lebih nyata, kami perlu mengambil langkah tambahan. Kami perlu menulis album muzik penuh untuk kugiran Star-Lord, dan pengarah audio saya, Steve Szscepkowski, yang juga seorang pemuzik, bersetuju sepenuhnya dengan idea itu. Dengan itu, kami mencipta album penuh sepuluh lagu untuk menghidupkan Star-Lord.
Pengembaraan muzik tidak akan lengkap tanpa soundtrack epik yang ditulis oleh Richard Jacques. Dia menulis skor fenomenal yang menjadikan setiap saat lebih emosional, lebih melodramatik.

Jadi siapakah Guardians kegemaran anda berdasarkan entri terbaru ini?
Jean: Saya suka semua tetapi akhirnya saya lebih cenderung kepada Drax. Dia seorang yang sangat jujur, tidak mempunyai agenda tersembunyi, dan kesederhanaan ini membuatkan dia begitu menyegarkan.
Game ini nampaknya mengambil banyak bersumberkan komik Guardians of the Galaxy 2012, tetapi dengan sedikit unsur MCU. Adakah terdapat mana-mana kakitangan dalam pasukan yang merupakan peminat besar?
Jean: Apabila memulakan projek ini, perkara pertama yang kami lakukan adalah fokus pada penyelidikan. Kami membaca beberapa dekad komik Marvel, siri Guardians dan banyak lagi. Dengan cara ini, kita benar-benar dapat memahami dan menyelami bahan sumber. Matlamat adalah untuk kekal setia kepada inti asas setiap watak. Jadi, ia amat wajar untuk menarik beberapa pengaruh komik ke dalam karya.
Memandangkan game ini mendapat sambutan yang begitu positif dan tiada “cliffhanger” pada penghujungnya, adakah pasukan Eidos sudi kepada idea untuk membuat sekuel Guardians of the Galaxy atau game baru yang mengadaptasi IP Marvel lain?
Jean: Melihat sambutan yang memberangsangkan terhadap game ini membuatkan pasukan, termasuk saya, sangat gembira. Kami benar-benar ingin membuat sesuatu yang istimewa untuk peminat Marvel, tetapi juga untuk semua pemain di luar sana yang benar-benar menikmati permainan dengan asas cerita yang berfokus. Saya rasa anda tidak perlu menjadi peminat francais untuk menikmati game ini.
Tentang rancangan atau apa yang akan berlaku pada masa hadapan, hanya masa yang akan menentu!

Saya ucap ribuan terima kasih kepada Jean-François Dugas kerana menjawab soalan kami dan Bandai Namco Asia kerana memberi peluang untuk membuat interview bagi belajar lebih lagi tentang Marvel’s Guardians of the Galaxy. Sesi temubual di atas memberi kami banyak fakta menarik yang sebelum ini tidak diketahui, termasuk proses sulit Eidos semasa menghasilkan game berdasarkan IP ikonik Marvel.

Bagi sesiapa yang berminat, Marvel’s Guardians of the Galaxy kini boleh didapati di PlayStation 4, PlayStation 5, Xbox One, Xbox Series dan PC melalui Steam dan Epic Games Store. Jika anda ingin tahu tentang secara khusus lagi, jom lihat review kami di SINI.
Jangan lupa untuk ikuti kami di TikTok!
  @gamersantaimy
Tags: Eidos-MontréalinterviewJean-François DugasMarvel's Guardians of the GalaxyStar Lord


Sony Menahan Untuk Tidak Crossplay Fortnite

Tak habis-habis lagi cerita pasal crossplay game Fortnite ni diantara Xbox One dengan PlayStation 4. Apa masalah sebenarnya ni? Dengar kata Sony yang cuba main elak-elak dengan isu ni. Kenapa eh? Jom ikut aku dalam entri ni.

Fortnite Battle Royale merupakan satu game yang baru dan diadakan crossplay untuk setengah platform, tetapi tidak PlayStation 4. Minggu lepas kita tahu yang Fortnite akan ada versi mobile yang boleh crossplay dengan PC, PlayStation 4, Android dan juga iOS. Then, weekend hari tu, Epic Games umumkan pulak yang Xbox One pun akan ada crossplay dengan kesemua device yang aku sebut tadi, kecuali dengan PlayStation 4.
Apa masalah sebenarnya ni? Sampaikan wakil Microsoft sendiri keluarkan statement yang mengatakan apa-apa perkara tentang crossplay Fortnite Xbox One dan PlayStation 4, boleh tanya kepada Epic Games, dan juga Sony sendiri. Tetapi, diorang berdua senyap dan macam cuba mengelak. Konspirasi apakah ini? Untuk info lanjut, korang boleh baca kat sini.

Untuk info lain, Update 3.3 delayed kerana ada sedikit isu teknikal, tapi Epic Games tak bagitahu lagi tarikh untuk next update bila. Sepatutnya update kali ni masuk hari ni, tapi, tak tahu kenapa delay. Sedikit tease yang diberi adalah tentang Supply Llama yang merayau dalam Battle Royale. Update ni jugak akan masukkan C4, remote explosive tu la. Tapi, jetpack memang tak masuk ah, dengar kata ultimately delayed atas sebab menukar design pada waktu terakhir. Mungkin design lama takleh terbang kot. Ntah. Untuk info lebih, meh sini.

Find a Supply Llama in BR or explore a new quest line in StW! Try these new things tomorrow, March 14, when v3.3 releases. Expect an exact time soon.
— Fortnite (@FortniteGame) March 13, 2018

Kali ni, Twitch lagi sekali nak bagi korang barang free kepada korang yang subscribe Twitch Prime. Korang boleh claim Fortnite Twitch Prime Pack, dalam tu ada beberapa barang kosmetik untuk mode Battle Royale dengan Save the World.
Korang boleh redeem Twitch Prime Pack untuk semua platform dari PC, PlayStation 4 dan juga Xbox One. Korang akan dapat dua Gliders Eksklusif dan pakaian ; The Havoc Outfit dan Back Bling juga Sub Commander Outfit dan Slipstream Glider. Tambahan lagi, korang akan dapat 4 Ekslusif Twitch chat emoji dan dua wira untuk mode Save The World : Havoc and Sub Commando Jonesy.

Itu sahaja dari aku kali ni, apa-apa info, aku akan cuba update sepantas mungkin. Tapi, isu crossplay ni, kenapa jadi macam ni eh? yang tu suruh tanya dia ni, yang ni pulak, suruh tanya yang tu. Pening-pening, berapa ramai yang nak crossplay Xbox dengan PlayStation 4? boleh komen dan tinggalkan pendapat korang.

Jangan lupa untuk ikuti kami di TikTok!
  @gamersantaimy
Tags: Fortnite : Battle RoyalePCPlayStation 4Xbox One


PUBG Corp. Mengaut Keuntungan sebanyak RM1.2 Billion dan Asia Adalah Penyumbang Terbesar

Pengeluar PlayerUnknown’s Battlegrounds atau lebih dikenali sebagai PUBG, PUBG Corp. telah umumkan kewangan penuh tahunan mereka pada tahun lepas, dengan hasil sebanyak $920 juta (RM3.8 billion) dalam pendapatan mereka dan $310 juta (RM1.2 billion) untuk untung bersih.

PUBG Corp Financials:

2018 Revenue: $920 million2018 Profit: $310 million
Split-PC: $790mMobile: $65mConsole – $60m
Asia = 53% of revenue
(Thanks @sinonobu for the translations) https://t.co/7JSWWjUl7v pic.twitter.com/S64MwGzoOE
— Daniel Ahmad (@ZhugeEX) April 19, 2019

Dalam laporan Naver tersebut, ia membahagikan hasil pendapatan mengikut platform masing-masing. PC membawa keuntungan yang paling banyak iaitu $790 juta (RM3.2 billion), diikuti platform mobile sebanyak $65 juta (RM268 juta) dan konsol pula $58million (RM239 juta). Selebihnya, $6 juta (RM24 juta) datang dari sumber yang lain. Mengikut statistik ini, pendapatan PUBG Corp untuk mobile adalah agak sedikit berbanding konsol kerana Tencent yang membangunkan dan menerbitkan versi mudah alih tersebut di telefon. Ini bermaksud mereka hanya mendapat bayaran royalty dan yuran pelesenan.

Pasaran PUBG untuk Asia adalah yang terbesar, membawa pulangan sebanyak 53% untuk pendapatan PUBG Corp, diikuti Amerika Utara dan Eropah. Ia mempunyai jualan sebanyak RM2 billion pada pasaran Asia tahun lepas (tidak termasuk Korea). Game ini tidaklah sepopular di negara Barat berbanding Asia, jadi tidak terkejutlah ia boleh menembusi pasaran walaupun sasaran utamanya adalah untuk pemain di Amerika Utara.
Tahniah diucapkan kepada PUBG! Adakah korang salah seorang penyumbang untuk hasil pendapatan mereka?
Sumber: Naver / Twitter Daniel Ahmad
Jangan lupa untuk ikuti kami di TikTok!
  @gamersantaimy
Tags: asiabillioncorphasilpubguntung